لە سەروەختی پەتاكەدا، بەشێك لە هاوڵاتییان رستەیەكیان بڵاودەكردەوە، ئەو رستەیە ئەو پەڕی متمانە نەبوون بوو بەم حوكومەتە، كاتێك سەرمایەداران دەیانوویست هاوكاری مرۆیی بۆ خەڵك ئامادەبكەن، زۆرێك دەیانووت: " پارەو هاوكارییەكانتان مەدەنە دەست حوكومەت، چونكە دەستی پیسەو ئەو بڕە هاوكارییەش دەخوات." هەڵبەتە خەڵك مافی خۆیەتی متمانەی بەم حوكومەتە حیزبییە نەبێت، چونكە ئەزموونی رابردوو فێریكردین ئەو دەستە و تاقمە حیزبیانەی حوكومڕانی ئەم هەرێمە دەكەن، هیچ كات دەستیان نەپاراستووە لە بردنی سەروەت و سامانی ئەم وڵاتە و هەمیشە وەك نمونەی دەست پیسی تەماشا كراون.\nلە كابینەكانی پێشودا، ئەوەی سەرۆكی كابینە بوو، دەستێكی باڵای هەبوو لە فراوانكردنی پیسخۆریی و تێوەگلانی زۆربەی دامودەزگاكانی حوكومەت و بردنی هەرێم بۆ لێواری قەرزێكی زۆر، كە تاكو چەندین ساڵی دیكە هاوڵاتییان لەژێر ئەو قەرزەدا باجەكەی دەدەن. لەم كابینەیەشدا كە رانتێكی سیخور سەرۆكایەتی دەكات، لە دەركەوتە سەرەتاییەكیانییەوە روونە، هیچ جیاوازییەكی لەگەڵ ئەوەی پێشودا نییە و، پیسخۆری بەردەوامە و لە گەشەكردندایە، جگە لەوەی هەوڵی زۆر دەدات بۆ دروستكردنی كێشەی ئایدۆلۆژی و حیزبی لەگەڵ حیزبەكەی بەرامبەری و، دروستكردنی جیاوازی قوڵ لەنێوان شارەكان و ناوچەكاندا.\nتەواوی ئەو حیزبانەی لە باشووری كوردستانن، دینەمۆیەكن بۆ بەهێزكردنی ئەم مۆدێلە حوكومڕانییە پیسخۆرە. پێناچێت بە ئاسانی متمانەیەك لەنێوان خەڵك و حوكومەتدا دروستببێت، گەرچی لەشكرێك لە ئایدۆلۆژی بەردەوام سەرقاڵی ستایشكردن، سەرقاڵی ئاوەژوكردنەوەی راستییەكانن، ئەمما ئاگایی هاوڵاتییان لەوە تێپەڕیكردوە ئیدی بەم ئاوەژوكەرانە بتوانرێت ئەو هەموو پیسخۆرییە بشادرێتەوە و متمانە بەو دەستە و تاقمەبكرێت لە هەناوی حیزبەوە هاتوونەتە ناو حوكومەت و، دامەدەزگاكانیان نەخۆشخستووە. كار گەیشتوەتە ئەو رادەیەی جەسارەت بكەن بیر لە دەسكاریكردنی موچەی فەرمانبەران بكەنەوە. بێگومان دەستبردن بۆ موچەی فەرمانبەران و یاریكردن بە سایكۆلۆژیای فەرمانبەران، تەنها لەو كارەكتەرە حیزبیانە دەوەشێتەوە هیچ بنەمایەی ئاكاری بەرێوەبردن لەخۆیاندا شك نابەن و لە بەتاڵبوونەوەیەكی ئاكاریدا دەژین.\nحوكومەتەكە لاوازە، قەرزێكی زۆری لەسەرە، حیزب و منداڵەكانی جومگەكانی حوكومەتەكەیان داگیركردوە و پەرێشانیانكردوە. هەركەسێك دێتە شوێنی ئەوەی پێشوو، جیاوازییەكی نییە، هەر حیزبێك بەژداری لە حوكومەتەكەدا دەكات سیماكەی دەگۆڕێت بۆ سیمایەكی بێزراو، ئەو دامودەزگایانەی پێویستە چاودێری حوكومەت بكەن زۆر لاوازن. پەرلەمان بووەتە شوێنی كۆمەڵێك كارەكتەری ناو دونیای شاشەكان (موزیعی موچەقەبە) ئەم كارەكتەرانە دابەشبوون بەسەر دوو دەستەدا، دەستەیەكی ملكەچی ستایشكەر، كە نانەكەیان لەو ستایشەوە وەردەگرن رۆژانە بۆ دەسەڵاتدارانی دەكەن، ئەشێت ئەم دەستەیە بەخولقەت بەوجۆرە پەروەردەكرابن لەرێی ملكەچی بۆ سەروی خۆیانەوە هەست بە بوونی خۆیان بكەن. دەستەی دووهەمیش، كۆمەڵێك زۆر بڵێی كاتین، لەو بوكەشووشانە دەچن كە پەنجەیەك دەنێیت بە سكیاندا جیقەیەكیان لێوە بەرز دەبێتەوە، لە هەموو حاڵەتێكدا هەردوو دەستەكە بوونەتە شوێنی نوكتە و گاڵتەپێكردنی زۆرێك لە خەڵك.\nئایدۆلۆژیای حیزبی لەبری كاڵبوونەوە هەوڵی تۆخكردنەوەی دەدرێت. قسە لەسەر داهات ناكرێت، چونكە كەوتوەتە دەست _باندە_ حیزبییەكان. زۆرێك لە میدیاش چوەتە قۆناغێكی حیزبییەوە، حیزب بەشێوەیەكی چڕ لە رێگەی رانتە سیخوڕەكانەوە خۆی خزاندوەتە ناو زۆربەی میدیاكانەوە و بەو ئاراستەیە دەیانبات خزمەت بە كارەكتەرە دەسەڵاتدارەكان بكەن، داهاتەكەشیان لە سامانی گشتی خەڵكەوە دەست دەكەوێت. هەموو كەناڵە تەلەفزیۆنییەكانیان داهاتەكەیان سامانی گشتییە و خزمەت بە تاكە كەسێكی دەسەڵاتداردەكەن، كە ئەو تاكە كەسە جگە لە پیسخۆرێك هیچی دیكە نییە.\nژاوەژاوی ناو تۆڕە كۆمەڵایەتییەكان و زۆر بڵێی موچە قەبەكان، هیچ گۆڕانێك لە دۆخی خەڵك و هیچ رێگریییەك لە پیسخۆریی كەم ناكاتەوە. زۆربەی ئەوانەی دەیانەوێت وا خۆیان پیشانبدەن بەرگری لە دەنگی خەڵك دەكەن، بریتین لەو كەسە دەمامكدارانەی موچەیەكی قەبەی زۆریان هەیە و ژیانێكی باشیان بۆخۆیان و منداڵەكانیان دەستەبەركردوە و، ئیدی بە ژاوەژاو و سەرئێشاندنی خەڵك هەوڵی جوانكردنی سیمای خۆیان دەدەن، كە پێیان ناكرێت و رۆژ بەرۆژ باشتر ماهیەتیان دەردەكەوێت. ئەوانەشی پێیانوابوو بە هاتنی ئەم رانتە سیخورە بۆ سەرۆكی كابینە، ئیدی مۆدیڵێكی نوێ و حوكومەتێكی باش دێتە ئاراوە، ئەو خۆشباوەڕانەبوون هیچ كات لاپەڕەیەكی مێژوویان نەخوێندبووییەوە و هیچ كات ئەزمونێك لە یادەوەرییاندا نەمابوو، تا هەڵسەنگاندنێكی دروست بكەن بۆ دۆخەكە. بە گۆڕینی سیمایەكی ئایدۆلۆژی بۆ سیمایەكی ئایدۆلۆژی دیكە، سیستەمی حوكومڕانی گۆڕانی بەسەردا نایەت. لە بونیادەوە سیستەمەكە نەخۆشە، ئەوەی نەخۆشی خستووە هەر ئەوانەن كە پێیانوایە بە گۆڕینی سیمایەك سیستەم دەگۆڕێت!\nفشارەكان لە رێگەی دونیای شاشەكانەوە كاریگەری خۆی هەیە، ئەو فشار و دەنگ بەرزكردنەوەیەش كپبكرێتەوە (كە خەونی رانتە سیخورەكان كپكردنەوەیەتی) بێگومان موچەی فەرمانبەرانیش كە دوا شتە دەیانەوێت دەستی بۆ ببەن، بەكپكردنەوەی دەنگەكان ئەو موچەیەش بە تەواوەتی دەكەوێتە مەترسییەوە. هاوڕێك نووسیبووی:" ئەم حوكومەتە لە وەكیلی ئارد دەچێت." بێگومان حیزب و منداڵەكانی و دەستەو تاقمەكان گەیاندیانە ئەو ئاستە، ئیشی تەنها بووە بە دابەشكردنی موچە كە لە_بەغداد_ەوە دێت، كەچی هێشتا كەسانێك هەن ستایشی حوكومەتێك دەكەن لە یەكەم رۆژی پەتاكەوە موفلیس بوونی خۆی راگەیاندا. حوكومەتێك بەم جۆرەبێت چاو ببڕێتە موچەی فەمانبەرەكانی، وەزیری دارایەكەی بێشەرمانە باس لە دەسكاریكردنی موچە بكات، بێگومان ئەو حوكومەتە هەرگیز جێگەی متمانەی خەڵك نابێت.


👫 بێزار مەندۆ کەسایەتییەکان\n📅 کاتی تۆمارکردن Aug 2 2020 10:04PM\nبێزار مەندۆ رزگاربوویەکی دیکەیە، باسی ئەو رۆژە دەک [ زۆرتر... 👁] ✖ ✖ 0 2 ✔ 92% ✍ ج.ع.ئـ. 2-8-2020 22:04:08\n👫 خوناف عیدۆ کەسایەتییەکان\n📅 کاتی تۆمارکردن Aug 2 2020 9:55PM\nخوناف عیدۆ رزگاربوویەکی دەستی داعشە، لە زاری خۆیەو [ زۆرتر... 👁] ✖ ✖ 0 2 ✔ 99% ✍ ج.ع.ئـ. 2-8-2020 21:55:29\n👫 کۆچەر هەسن کەسایەتییەکان\n📅 کاتی تۆمارکردن Aug 2 2020 9:35PM\nکۆچەر هەسن خەڵکی شنگالە و رزگاربووی دەستی داعشە، ل [ زۆرتر... 👁] ✖ ✖ 1 2 ✔ 99% ✍ ج.ع.ئـ. 2-8-2020 21:35:11


گۆڤاری فارین پۆڵسی ئین فەوكس بڵاویكردەوە، دامەزراوەی ئەمریكی ئازادی ئایینی لە ڕاپۆرتی ساڵانەی خۆیدا داوای لە ئیدارەی جۆ بایدن كردووە ئیدارەی خۆسەری كوردی لە باكوری سوریا وەك سیستەمێكی دەسەڵاتی خۆجێی پشتڕاست بكاتەوە.\nدامەزراوەكە داواشی لە واشنتن كردووە فشار بخاتەسەر توركیا بۆ ئەوەی لە ناوچەی كوردنشینی عەفرین بكشێتەوە، هەروەها ئەو پێشنیازەشی بۆ ئەمریكا كردووە كە یارمەتی و پشتگیریی خۆی بۆ كورد زیاد بكات و ئاسانكارییان بۆ بكات بۆ ئەوەی وەك لایەنێكی بەشداربووی دانوستانەكانی ئایندەی سوریا لە پڕۆسەكەدا بەشدارییان پێبكرێت.\nگۆڤارەكە ئاشكراشیدەكات، ئەمریكا كوردی وەك كارتی فشار دژی ڕوسیا و دەوڵەتی سوریا بەكارهێناوە و چاوەڕوان ناكرێت ئەمریكا پشتگیریی سیاسی بۆ كورد دەرببڕێت و شێوازی ئێستای مامەڵەكردنی ئەمریكاش لەگەڵ كوردانی سوریا سیاسەتێكی ناڕوونە و تەنانەت ژمارەیەك لە بەرپرسانی ئەمریكی داوایان كردووە سەربازە ئەمریكییەكان لە ناوچەی ژێردەسەڵاتی كوردی سوریا بكشێنەوە.\n« رسالة الشكر من ممثل ديوان الأكراد وعائلة الهشلمون الآيوبي في فلسطين الى السكرتير العام للاتحاد القومي الديمقراطي الكوردستاني YNDK شاندێكیYNDK سه‌ردانی كونسولخانه‌ی فه‌له‌ستین ده‌كات »


ژیان | کوردستان | ڕێكخراوێكی دیاری مافی مرۆڤ باس لە هێرشەكەی توركیا دەكات لە كونە ماسی\nڕێكخراوێكی دیاری مافی مرۆڤ باس لە هێرشەكەی توركیا دەكات لە كونە ماسی\n2020-07-22 | 489 جار خوێندراوەتەوە\nیەکێک لە بریندارەکانی هێرشەکەی کونە ماسی\nڕێكخراوی هیومان رایتس وۆچ توركیای تۆمەتبار بەوەی هاوڵاتیانی مەدەنی عێراقی ڕوبەڕوی مەترسی دەكاتەوە و ئەنكەرە هیچ ڕێوشوێنكی نەگرتووەتە بەر بۆ پاراستنی هاوڵاتیانی مەدەنی لە كاتی بۆردومانە ئاسمانییەكاندا .\nلە بەیاننامەیەكدا ڕێكخراوەكە ئاماژەی بەوەكردووە، بە هێرشەکەی كونە ماسی كە ئەندامێكی هێزەكانی ژیانی ئازادی كوردستان (پژاك)ی تیا كراوەتە ئامانج لە ڕۆژی 25ی مانگی حوزەیرانی ڕابردوودا .\nراپۆرتەكە ئاماژەی كردووە بەوەی هێرشەکە بووەتە هۆی برینداربوونی شەش هاوڵاتی مەدەنی و زیانی مادی زۆریشی گەیاندووە بە سەروەت و سامانی هاوڵاتیان لەشوێنی بۆردومانەكە .\nلەو بارەیەوە بەلقیس والی توێژەری بەشی قەیرانەكانی هیومان رایتس ۆوچ ڕایگەیاند، ئەو بۆردومانەی توركیا لەو ناوچە ئاوەدانیەی شارباژێر خەریك بووە ببێتە هۆی زیانی زیاتری مەدەنی، ئەوەش ئاماژەیە بۆ خراپی خەمڵاندنەكانی توركیا، بە كردنە ئامانجی گورپێكی بچوك لەناو كۆمەڵگەیەكی ئاوەدان و گەشتیاری ناسراوی ناوچەكە .\nبەگوێرەی یاساكانی جەنگ هەموو ئەو هێرشانە قەدەغەكراون كە مەترسیان هەیە بۆسەر هاوڵاتیانی مەدەنی، وەك لە دەستكەوتێكی سەربازی چاوەروانكراو .\nهاوكات ڕێكخراوەكە ئاماژەی بەوەشكردووە، هێرشەكەی كونەماسی دوای تێپەڕبوونی شەش ڕۆژ بوو بەسەر هێرشێكی دیكەدا كە لە بووە هۆی كوژرانی سێ هاوڵاتی مەدەنی لە دەوروبەری گوندی سەیدا لە سنوری پارێزگای دهۆک .\nلە ماوەی دوو مانگی رابردوودا سوپای توركیا بە بیانووی بوونی گەریلاكانی پەكەكە لەناوچە سنورییەكانی هەرێمی كوردستان، چەند ئۆپراسیۆنێكی فراوانی سەربازی لە سنوری پارێزگای دهۆك دەستپێكردووە و بەهۆیەوە جگە لە شەهیدبوون و برینداربوونی ژمارەیەك هاوڵاتی مەدەنی، زیانی زۆری ماڵیشی بە ناوچەكە گەیاندووە .


شیــــــــــــــــــــکـار: 11/01/2010 - 12/01/2010\nئه‌گه‌ر بڕژێمه ناوت\nزگت پڕ ده‌که‌م به ئه‌ستێره‌یه‌ک\nپێی هیچ خۆلیایه‌کی به خۆوه نه‌بینیبێ تا ئێستا\nئه‌گه‌ر تێپه‌ڕی به ناومدا\nئااای که چیها کۆتایی ناگوورێته‌وه له سه‌رڕا\nتۆ ره‌وتێکی شان به‌شانم\nهێڵێکی ته‌ریبی هه‌تا قه‌ت.. قه‌ت\nئه‌مه حیکمه‌تی مانه\nگوێ مه‌ده به ئه‌فسانه‌کانی به‌رێ\nئه‌مه ورووژمی تێپه‌ڕینه تا ئه‌وپه‌ڕ\nئه‌مه تخێڵی ئۆخژنه هه‌تا کوفر\nتۆ ده‌ریامی و\nمن له هه‌ناوی ته‌وژمتدا\nماڵێکی ڕه‌نگاوڕه‌نگ !\nماڵێکی کاغه‌زی !\n* ره‌سووڵ سۆفی سوڵتانی\n۲۱ نظر: لینکی سه‌ره‌کی\nچیرۆکێکی کارلۆس فۆئینتێس\nسڕینه‌وه‌ی په‌ڵه‌ی شه‌رم\nو:ره‌سووڵ سۆفی سوڵتانی\nکرێکاره قه‌دیمیه‌که غیره‌تی هێنایه به‌ر خۆی و کوتی:"هه‌ندێک دره‌نگ بووه .گوێت لێ نیه که‌ڵه‌بابی به‌یانی ده‌خوێنێ.ئه‌وه نیشانه‌ی ئه‌وه‌یه شه‌و دره‌نگ بوه. ناچیه‌وه ماڵێ پشوویه‌ک بده‌ی؟کار نیه جێبه‌جێ نه‌بێ.پیره پیاوێکم دنیام دیوه،نسحه‌ته‌که‌م له گوێ بگره.بۆ ناچیه‌وه ماڵێ بابه‌که‌م.؟"\nچه‌کداره‌که له کاتێکدا  تیرباره‌که‌ی له ده‌ستیدا رێک ئه‌گوشی و له سه‌ر کورسی قوتابخانه‌که دانیشتبوو و هه‌شت خه‌شابی پڕی به فانووسقه‌که‌یه‌وه هه‌ڵواسیبوو،نه‌ڕاندی:"نه‌خێر ناڕۆم، هیچ کارێکیشم نیه!"\nکورسیه‌که‌ی پاڵ وه‌دیواردابوو.ئاته‌گی کراسه گنجاویه‌که‌ی له شاڵواره‌که‌ی هاتبووه ده‌رێ.له سوێی خه‌و چاوی بۆ هه‌ڵنه‌ده‌هات.\nکوتی:"کوتم هیچ ناکه‌ین .له‌و ماڵه‌دا خه‌و ناچێته چاوی هیچ که‌سێکیشه‌وه تا ئه‌و په‌ڵه‌ی شووره‌ییه نه‌سڕدرێته‌وه. ده‌بێ جوان جوان بسڕدرێته‌وه.وه‌ها بسڕدرێته‌وه ترووسکه ترووسکی بێ."\nپیره پیاوه‌که دیسان هه‌وڵی خۆی ده‌گه‌ڵ داوه :"چۆنی خاوێن ده‌که‌یه‌وه ئێستاکه که‌ی وه‌ختی ئه‌وه‌یه،چاو لێکه بزانه چه‌ند دره‌نگه."\n-"بێده‌نگ به پیری هۆققه باز!له‌و دنیایه‌دا خۆدا له تۆ پیستری درووست نه‌کردوه!ده‌ڵه‌ی چۆنی خاوێن ده‌که‌مه‌وه!؟ئێستاکه نازانم. هێشتا لێکم نه‌داوه‌ته‌وه.به‌ڵام پێت ده‌ڵێم چۆن!شتێک له دڵم دایه پێم ده‌ڵێ زۆر پێس تۆڵه‌ی ئه‌م کاره‌ی لێ بکه‌مه‌وه.زۆر به توندی ،له وه زیاتر چاره‌یه‌کی ترم نیه.تۆ ئه‌ورۆ له‌و پادگانه نه‌بووی بزانی چیم پێ کرا. تۆده‌ڵێی بۆ سبه‌ینێی هه‌ڵگرم،خۆ شه‌ڕه‌ف ته‌عتیل ناکرێ.!"\nبه ده‌ستی سه‌ری رێک گوشی به‌ڵکوو شتێکی له مێشکی بێته ده‌رێ.کوتی:"ناکرێ،جگه له تۆڵه و سزادان به هیچ شتێکی تر رازی نابم."\nبابه‌تی له‌و جۆره چیرۆک\nخەڵاتى نۆبێلى ئەدەبی\nکێ بوو بە براوەى خەڵاتى نۆبێلى ئەدەبیى ساڵى 2010؟\nسەرەنجام ئاکادیمیاى نۆبێڵ لە بەیاننامەیەکدا دانى خەڵاتى نۆبێلى ئەدەبیى ساڵى2010ى بە ماریۆ بارگاس یۆسا، نووسەرى گەورە و ناوبەدەروەى پرۆیى راگەیاند و هەموو ئەگەر و گومانەکانى بە یەکجارى رەواندەوە، چونکە زۆرێک لە ناوەندە ئەدەبییەکان جیهان باسیان لە بەخت و شانسى "هارۆکى موراکامى "ى ژاپۆنى و " کورمک مەک کارتى" ى ئەمریکاییان بۆ وەرگرتنى ئەو خەڵاتە دەکرد، بەڵام ئاکادیمیاى نۆبێل جارێکى تر نیشانى دا کە پێش بینى کردنى براوەکانى خەڵاتى نۆبێڵ و بە تایبەت بوارى ئەدەب وەڕاست ناگەڕێ. یووسا کە ئێستا بۆتە براوەى ئەو خەڵاتە 5/1 میلیۆن دۆلارییە، لە وتوێژێکدا لە وەڵامى ئەوەى کە بۆچوونە لیبراڵەکانى کە زۆر جار وەک دەمارگرژى خۆ دەنوێنن، لە وەرگرتنى خەڵاتى نۆبێڵ بێبەرى دەکەن، رایگەیاندبوو: کە هیچکات لەبەر وەرگرتنى خەڵاتى نۆبێڵى ئەدەبیات، بیروباوەڕە سیاسییەکانى ناگۆڕى.\nیووسا لەو باوەڕە دایە ئەو جۆرە ئەدەبەى کە ئافراندوویەتى لەو روانگانەوە هەڵێنجراون کە سەردەمى لاویەتى بە خوێندنەوەى بەرهەمەکانى ژان پۆل سارتر فێریان بووە و هەر\nبابه‌تی له‌و جۆره بابه‌تی هه‌مه جۆر, چیرۆک, هــــــزر, هه‌واڵی ئه‌ده‌بی


13:26 مەسروور بارزانی سەرۆکی حکوومەتی هەرێمی کوردستان لەگەڵ جێگری فەرماندەی گشتی هێزەکانی هاوپەیمانان لە عێراق و سووریا کۆدەبێتەوە\nپەیامی کورد ... مەزڵووم کۆبانی پەیامێکی گرینگ بۆ پێشمەرگە ڕادەگەێنێت\nفه‌رمانده‌ی گشتی هێزه‌كانی سووریای دیموكرات " هه‌سه‌ده " له‌باره‌ی هێرشه‌كانی داعش بۆ سه‌ر هێزه‌كانی پێشمه‌رگه رایگه‌یاند، بە نیگەرانییەکی زۆرەوە له هێرشەکانی رێکخراوی تیرۆریستی داعش بۆ سەر هێزەکانی پێشمەرگە و هەرێمی کوردستان ده‌ڕوانن، ده‌شڵێت، " یەکڕیزی نیشتمانی بوه‌تە پێویستییەکی ستراتیژی".\nمه‌زڵوم كۆبانێ، فه‌رمانده‌ی گشتی هێزه‌كانی سووریای دیموكرات " هه‌سه‌ده " له تویتێكدا له هه‌ژماری تایبه‌تی خۆی رایگه‌یاند، "ئێمە بە نیگەرانییەکی زۆرەوە له هێرشەکانی ڕێکخراوی تیرۆریستی داعش بۆ سەر هێزەکانی پێشمەرگە و هەرێمی کوردستان ده‌ڕوانین" کە ماوەی چەند رۆژێکە هێرشەکان بۆ سەر سەنگەرەکانی پێشمەرگە دەستیپێکردوە.\nئاماژه‌ی به‌وه‌شكردوه، "ڕێز له‌و شەهیدانە دەگرین کە لەکاتی هێرشەکانی داعشدا شه‌هیدبون و جەخت لە پێویستی بەهێزکردنی په‌یوه‌ندی و هەماهەنگی ئەمنی و سەربازی بۆ بەرەنگاربوونەوەی داعش دەکەینەوە و یەکڕیزی نیشتمانی بوه‌تە پێویستییەکی ستراتیژی".\nپەکەکە لە ووڵامی قسەکانی ئەردۆغان : نە تەنیا دەمیرتاش بەڵکوو دەبێ بە تایبەتی " ئەردۆغان " و هەموومان باج بدەینە ئۆجاڵان\nڕۆژنامەی گاردیەن : شکستى گفتوگۆوە ئەتۆمییەکانى ئێران مەترسییەکى گەورەیە\nملەی ئەسەد ئاباد و چیاکانی ئالمابلاغ لە لایەن هێزەکانی سوپای پاسداران ەوە میلیتاریزە دەکرێت و ٥ پاسدار کوژراوە\nوەزارەتی پێشمەرگە ھۆکاره‌كانی کەمبوونەوەی ھێرشه‌كانی داعش ئاشكرا ده‌كات\nمەسروور بارزانی سەرۆکی حکوومەتی هەرێمی کوردستان لەگەڵ جێگری فەرماندەی گشتی هێزەکانی هاوپەیمانان لە عێراق و سووریا کۆدەبێتەوە\nلە هەڵمەتی داخستنی یانە شەوانەكانی هەولێردا نزیكەی 200 كەس دەستگیر كراون


ئاری هەرسین: خەڵک لێمان توڕەیەو پێویستە وەک پارتى بەخۆماندا بچینەوە\n21/12/2021 2361 جار خوێندراوه‌ته‌وه\nئەندامێكی ئەنجومەنی سەركردایەتی سلێمانی ـ هەڵەبجەی پارتی ڕایگەیاند، گرژییەكانی نێوان یەكێتی و پارتی ڕۆتینی سیاسین و دوورنییە ڕێككەوتنێكی نوێ بكەن و دەشڵێت" دەبێت ئێمە و یەكێتی لەسەر ئەو پرسە كۆببینەوە و ڕێكبكەوین لەسەرئەوەی كێ شیاوە بۆ ئەو پۆستە".\nلە چاوپێكەوتنێكی تایبەتیدا لەگەڵ شارپرێس،ئاری هەرسین، ئەندامی ئەنجومەنی سەركردایەتی سلێمانی ـ هەڵەبجەی پارتی رایگەیاند: لە نێوان ئێمە و یەكێتیدا لەبواری پراكتیكدا هەست بە پەیوەندییەكی ستراتیجی ناكەین و نەماوە، بەڵام دوای كۆبوونەوەی ئەم دواییە گرژییەكان كاڵبوونەتەوە، گرژییەكان ڕۆتینی سیاسین و دوور نییە ڕێككەوتنێكی نوێ لەگەڵ یەكێتیدا بكەین.\nلەبارەی پۆستى سەرۆك كۆمارەوە هەرسین دەڵێت: پۆستی سەرۆك كۆمار پۆستێكی گرنگە و سیبولیكە، ئێمە پێمان وایە پێش ئەحداس كەوتن زەرەری زیاترە لە قازنج، ئەگەر ئێمە و یەكێتی بە پشكی خۆمانی بزانین ئەوە لە بەر كامێرادا یەكلای ناكرێتەوە و دەبێت دابنیشین كێ شیاوە بۆ ئەو پۆستە.\nئەو ئەندامەی سەركردایەتی پارتی سەبارەت بە پۆستی پارێزگاری كەركوك نەیشاردەوە، كە پارتی پارێزگاری كەركوك بە مافی خۆی دەزانێت ئاماژەی بەوە کرد، پێویستە لەگەڵ یەكێتیدا دانیشین و گفتوگۆی لەسەر بكەین، دەبێت كۆببینەوە و بڕیار لەسەر كەسێك بدەین بۆ ئەو پۆستە.\nسەبارەت بە یەكدەنگی كورد لە بەغدا باسی لەوەكرد، وەك پارتی هەموو هەوڵێكی خۆیان دەدەن بە یەكدەنگی و بەبێ درز بچینە بەغدا و بۆئەوەش یەكێتی وەڵامی زۆر باشبووە و جەخت لەوە دەكەینەوە هەموو لایەنەكان بەیەكەوە بچینە بەغدا.\nلەبارەی قۆرخكردنی داهاتی هەولێر و دۆهك لەلاەین پارتی و سلێمانی لەلایەن یەكێتییەوە وتی: پێویستە پرسیاری داهاتوو موچە لە وەزیرى دارایی بکرێت کە نە پارتییەو نە یەکێتییە، بەڵام ئەگەر داهاتی خاڵەسنورییەكان و ناوخۆ نەچێتەوە ناو قاسەی وەزارەتی دارایی ئیتر وەزارەتی داراییمان بۆچییە، باحزب بیبا بەڕێوە.\nبە وتەى ئاری هەرسین نابێت هەڵسوكەوتی پەرلەمانتار وەك ڕۆژنامەنوس بێت، ئەوەی پەرلەمانتارە دەبێت بەدواداچوون بكات و پێویست ناكات لە تۆڕەكۆمەڵایەتییەكان گفتوگۆی لەسەر بكات، دەبێت لە لیژنەكاندا باسی بكات.\nلەوەڵامی ئەوەی ئایا هەڵبژاردنی پەرلەمانی كوردستان لە ساڵی داهاتوودا و لەوادەی خۆیدا دەكرێت؟ جەختیكردەوە، كە لە سەدا سەد هەڵبژاردنی پەرلەمانی كوردستان لەوادەی خۆیدا ئەنجامدەدرێت.\nلەبەشێکى دیکەی قسەکانیدا هەرسین وتى، ئیمە پێویستە زۆر بە پەلە یەک دوو شت بکەین،یەکێک لەوانە ئەوەیە کە دەبێت بەخۆماندا بچینەوە، بزانین بۆچی خەڵکێکى زۆر نەهاتووە بۆ دەنگدان لە کێ توڕەیە، پێویستە لێی تێبگەین لەکوێدا خەتای ئێمەی تێدایە وەکو پارتى کە پێویستە بەخۆماندا بچینەوە، وە پێویستە بەدەنگى بەرز بلێین بەشێکی نەهاتنى خەڵک بۆ سندوقەکانى دەنگدان لەبەر ئەوەیە کە خەڵک لێمان توڕەیە لەسەر ئەو کەموکوڕیانەى هەیە لە هەرێمەکەمان".\nسەبارەت بە هۆکارى توڕەیی خەڵکیش ئەندامەکەى سەرکردایەتى پارتى دەڵێت" لە هەندێ شوێن ئێمە هەندێ شتى باشمان نەکردوە، بۆیە خەڵک توڕەیە، دەبێت خۆمان چاک بکەین".


فراكسیۆنە كوردیەكان دەربارەی بودجە كۆبوونەوە – تۆڕی میدیایی خەڵک\n2019/01/21 - 7:57 PM\nبڕیارە سبەینێ پڕۆژە یاسای بودجەی فیدڕاڵی عیراق بۆ ساڵی 2019 پەسەند بكرێت و فراكسیۆنە كوردستانیەكانیش ئامادەكاری بۆ دەكەن و جێگری سەرۆكی پەرلەمان لەو بارەیەوە لەگەڵیان كۆدەبێتەوە.\nبەپێی بەیاننامەیەك، كە نووسینگەی جێگری دووەمی سەرۆكی پەرلەمانی عیراق بڵاویكردۆتەوە، بەشیر حەداد، جێگری سەرۆكی پەرلەمان لەگەڵ سەرجەم فراكسیۆنە كوردیەكان لە هۆڵی دەستوری پەرلەمان كۆبۆتەوە و تێیدا چەند دۆسیەیەك تاوتوێ كراون.\nبەپێی بەیاننامەكە، تەوەری سەرەكی كۆبوونەوەكە بۆ گفتوگۆ كردن بووە لەسەر پڕۆژە یاسای بودجەی ساڵی 2019 و تەرخانكراوە داراییەكان بۆ هەرێمی كوردستان و پارێزگاكانی دیكە.\nئاماژە بەوەشكراوە، “لە كۆبوونەوەكەدا جەخت كراوتەوە لە بەردەوامی هەماهەنگی و هاوكاری و ئەنجامدانی كۆبوونەوەی بەردەوام لەنێوان پەرلەمانتارانی كورد بۆ گفتوگۆ كردن لەسەر دواین پێشهاتەكان و ئەو یاسایانەی دەخرێنە بەرنامەی كاری كۆبوونەوەكانی پەرلەمان و یەكخستنی هەڵوێستەكان، ئەوەش بۆ پێدانی نامەیەكی ئەرێنی بە شەقامی عیراقی و كوردستانی”.\nجەختیشكراوەتەوە، كە هەوڵەكان چڕ بكرێنەوە بۆ نەخشەڕێگایەك بە مەبەستی چارەسەركردنی كێشەكان و دۆسیە هەڵپەسێردراوەكانی نێوان هەردوو حكومەتی عیراق و هەرێم بە هەماهەنگی و بەشداری فراكسیۆنەكانی پەرلەمان.\nپێشتر لە لێدوانێكیدا بۆ (خەڵك) د. بەشیر خەلیل، جێگری سەرۆكی پەرلەمانی عیراق ڕایگەیاند، كە لەم هەفتەیەدا بودجە پەسەند دەكرێت و مادەیەك جێگیر كراوە تا مووچەی فەرمانبەران و پێشمەرگە لە ناكۆكیەكانی نێوان هەولێر و بەغدا جیابكاتەوە.\nبەشە بودجەی هەرێمی كوردستانپەرلەمانی عيراقفراكسیۆنە كوردستانییەكان


ده‌ڵێن په‌له‌وه‌ره کۆچکردوه‌کان سروشتیان وایه: ساڵانه ده‌گه‌ڕێنه‌وه ئه‌و شوێنانه‌ی چاویان لێ به دنیا هه‌ڵێناوه، هه‌رله‌وێش زاوزو ده‌که‌نه‌وه،\nڕه‌نگه سروشتی مرۆڤیش زۆر جیاواز نه‌بێ له هی په‌له‌وه‌ره‌کان،مرۆڤ زۆرجار کۆچی پێده‌کرێ به زۆره ملی، یان خۆی کۆچ ئه‌کا به دوا ژیان دا، یان کۆچ ئه‌کا به دڵخواز، به‌ڵام مادام ته‌مه‌ن باقی بێ هه‌ر ده‌گه‌ڕێته‌وه شوێنی له دایک بوونی، ڕه‌نگه مرۆڤی کۆچ کردوو له شوێنێکه‌وه بۆ شوێنێکی تر بتوانێ خۆی بگونجێنێ یان ده‌ستی له ماڵ و سامانێک گیر ببێ و نه‌گه‌ڕێته‌وه، به‌ڵام هه‌سته‌کانی ڕوح و جه‌سته‌ی هه‌رگیز ناهێڵن شوێنی له دایک بوونی له بیر بچێته‌وه، ڕه‌نگه مرۆڤ به ئه‌قڵی خۆی نکۆڵی له ڕاستیکه بکات و بڵێ مەوته‌ن بۆ من گرینگ نییه به‌ڵام هه‌رگیز ڕاست ناکات! دیاره بابه‌ته‌که‌ی من باسی کۆچ نییه! بابه‌تی کۆچ جیاوازه و ئه‌ویش باسێکی تره، من ئه‌و چه‌ند دێڕه‌م بۆ یاد کردنه‌وه‌ی شه‌هید په‌رویزی جه‌واهێر شناس ناسراو به (خه‌بات) کردۆته سه‌ردێڕی یاده‌که، که نه‌مر کۆچی پێکرابوو بۆ شاره‌کانی خواروی ئێران و دوایەش گه‌ڕابۆوه زێده‌که‌ی دایکی بۆ کوردستان .


بەردەوامیی سیناریۆکانی ئەمریکا دژی سووریا - SAHAR KURDISH (Sorani)\nبەردەوامیی سیناریۆکانی ئەمریکا دژی سووریا\nخولی تازەی سیناریۆکانی ئەمریکا بۆ سووریای پاش داعش\nداهاتووی سووریای پاش داعش7 ساڵ بەسەر قەیرانەکەی سوریادا تێدەپەڕێت، بەم حاڵەوە پاش نەمانی داعش لە سووریا، پرسی دەسەڵات و داهاتووی سیاسی سووریا بە چ شێوەیێک دەبێت؟\nدەوری سەرەکی لە ئازادکرانی خاکی سووریا لە دەستی تاقمە تیرۆریستییەکان، بە ئەستۆی ڕووسیا، ئێران، حیزبوڵڵای لوبنان و ئەرتەشی سووریا بوو.\nئازادکرانی خاکی سووریا لە دەستی تاقمە تیرۆریستییەکان بە ئەستۆی ئێران، ڕووسیا، حیزبوڵڵای لوبنان و ئەرتەشی سووریا\nبە شکەستی داعش و زاڵبوونەوەی ئەرتەشی سووریا بەسەر خاکی ئەو وڵاتە، دەورگێڕانی ئەو پرسە، لەبیری داهاتووی بەشداری خۆیانن لە سووریادا. هەموویان هەوڵ دەدەن هاوکێشە سیاسییەکانی داهاتووی سووریا بە چەشنێک بنەخشێنن کە بۆچوون و ڕوانگەکانی ئەوانی تێدا، ڕچاو بکرێت.\n. ئەو ڕەوتانەی وا هەرئێستاکە، سەبارەت بە سووریا و داهاتووی لەئارادایە، بریتییە لە کۆبوونەوەی سووچی، جڤینەکەی ئاستانە و کۆبوونەوەی ڕێکخراوی نەتەوەکان لە ژنێڤدا.\nکۆبوونەوەی سووچی سەبارەت بە سووریا\nبەڵام بابەتی گرینگی دیکە ئەوەیە کە لە ئێستادا، ئەمریکا پاش تێپەڕینی 7 ساڵ بەسەر دەس پێ بوونی قەیران لە سووریا و ئامادە بوونی تاقمە تیرۆریستییەکان لەوێ، خۆی ڕوو لە دۆڕاندن دەبینێ هەر بەم هۆیەوە کەوتووەتە هەوڵی ئەوەی بە هەر لەونێک بووە ڕێگری بکات لە کۆتایی هاتنی قەیرانەکە بە قازانجی بەرەی خۆڕاگری.\nهەروەها هاوپەیمانی بەڕێبەرایەتیی ئەمریکا، حەوتەی ڕابردوو ڕایگەیاند واشنتۆن بە هاوکاری هێزە هاوپەیمانەکانی خۆی لە باکووری سووریا هەوڵ دەدات هێزێکی ئاسایشی نوێی تایبەت بە سەر سنوور، بە بەشداری 30 هەزار کەس پێک بێنێت، حکوومەتی ئەمریکا بە بیانووی خەباتی دژی تیرۆریزم، بە نایاسایی و بە بێ مۆڵەتی حکوومەتی سووریا بە شێوەی سەربازی لە خاکی ئەو وڵاتەدایە.\nئمریکا به هاوکاری هێزە هاوپەیمانەکانی خۆی لە باکووری سووریا هەوڵ دەدات هێزێکی ئاسایشی نوێی تایبەت بە سەر سنوور، بە بەشداری 30 هەزار کەس پێک بێنێت\nپاش شکەستی سیاسەتەکانی ئەمریکا لەمەڕ خستنی دەوڵەتی سووریا، ئەمجارەیان وەزیری بەرگریی ئەمریکا بە بانگەشەی کەڵک وەرگرتنی دەوڵەتی سووریا لە چەکی کیمیایی، هەڕەشەی پەلاماری سەربازی کرد لەو وڵاتە.\nدەوڵەتی سووریا، زۆر جاران دەکارهێنانی چەکوچۆڵی کیمیایی لەو وڵاتەی رەت کردووەتەوە و ئەوە بە گەڵاڵەیێکی ساختەکراو و پیلانێک دەزانێ بۆ خستنە ژێرگوشاری دەوڵەتی سووریا. ئاشکرایە کە ئەمریکا بە هەڕەشە و گوڕەشە و سیاسەتی فریودەرانەی خۆی، ڕۆژ لەگەڵ ڕۆژ دۆخی سووریا ئاڵۆزتر دەکات.\nFeb 07, 2018 17:38 Asia/Tehran\nروحانی : ئێران ، گەورەترین قوربانیی تیرۆریسمە\nبوردمانی ڕۆژهەڵاتی سووریا لە لایەن فڕۆکە شەڕکەرەکانی هاوپەیمانی ئەمریکایی\nنوێنەری پارتی لە پەرلەمانی کوردستان : دەستوری هەرێم لە رێگەی کۆپرسیەوە پەسەند دەکرێ\nیەکەم ھەنگاو بۆ کۆتایی ھاتن بە دەستەڵاتی مێرکێڵ بە سەر ئاڵمانیادا\nتورکیا : با ئەمریکا بنکە سەربازیەکانی لە باکووری سوریا کۆبکاتەوە


ANF | جە وەرکەوتو کوردستانی پەشتیوانی جە (زارا محەمەدی)ێ کریا\nجە وەرکەوتو کوردستانی پەشتیوانی جە (زارا محەمەدی)ێ کریا\nشه‌ممه, 15 Jan 2022, 01:19\nکاروەدایەکێ وەرانوەر بە زیندانی کەردەی چالاکوانە و فێرکارەو زوانی کوردی (زارا مەحەمەدی)ێ بەردەوامێنێ. پەیوەست بە ئانەیە جە رۆژئاواو کوردستانی چالاکی ئەنجام دریا. جە چالاکییەکەنە کە بە ئامانجو پەشتیوانی جە مافو وانای بە زوانی ئەڎایی و ئازادکەردەی زارا مەحەمەدیێ ڕێکوزیابێ، پەنج رێکوزیێ ژەناو ئا بەشەو ووڵاتێ (سارا، ڕەنگ، ژەناو رۆژئاوای، ستێرک و زوانی ئەدایی) بەشدارێش بیێ.


کوردیپێدیا - بەیاننامەی حیزبی دێموکراتی کوردستان، بە بۆنەی شەهیدکردنی موسا باباخانی ئەندامی کۆمیتەی ناوەندی حیزبەکەیانەوە\n📝 بەیاننامەی حیزبی دێموکراتی کوردستان، بە بۆنەی شەهیدکردنی موسا باباخانی ئەندامی کۆمیتەی ناوەندی حیزبەکەیانەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nبەیاننامەی حیزبی دێموکراتی کوردستان، بە بۆنەی شەهیدکردنی موسا باباخانی ئەند...\n🔻حزبی دیموکراتی کوردستان:\n🔸ئەندامێکی کۆمیتەی ناوەندی حزبەکەمان، بە دەستی تێرۆریستەکانی کۆماری ئیسلامیی ئێران لە شاری هەولێر تێرۆر کرا\n🔴 دەقی رونکردنەوەکە:\nبە ئاگاداریی بیروڕای گشتی، میدیاکان، و دەزگا پێوەندیدارەکان دەگەیەنین بەداخێکی گرانەوە کاک مووسا باباخانی، ئەندامی کۆمیتەی ناوەندیی حیزبی دێموکراتی کوردستان بە دەستی تێرۆریستەکانی کۆماری ئیسلامیی ئێران لە شاری هەولێر تێرۆر کرا.\nهاوڕێ مووسا باباخانی ئێوارەی ڕۆژی پێنجشەممە، 14ی گەلاوێژ لەلایەن دوو تێرۆریستی سەر بە کۆماری ئیسلامی ڕفێندرا و بەیانیی ئەمڕۆ شەممە، 16ی گەلاوێژ تەرمی بێ گیانی لە حاڵێکدا ئاسەواری ئەشکەنجەی قورسی پێوە دیار بووە، لە ژوورێکی هۆتێلی “گوڵی سلێمانی” لە شاری هەولێر دۆزرایەوە.\nکاک موسا باباخانیموسا باباخانی، خەڵکی کرماشانکرماشان، لەدایکبووی ساڵی 1360 هەتاوی بوو و لە ساڵی 1378ەوە ڕیزەکانی حیزبی دێموکراتی بۆ خەبات و تێکۆشان هەڵبژاردبوو. ئەو پێشمەرگەیەکی بەبیر و باوەڕ و نەسرەوتوو بوو، و توانی هەموو پلەکانی پێشمەرگایەتی یەک لە دوای یەک ببرێ و لە کۆنگرەی 17ی حیزبی دێموکراتی کوردستان دا بە ئەندامی کۆمیتەی ناوەندیی حیزب هەڵبژێردرێ.\n16ی گەلاوێژی 2021\n#موسا باباخانی | #کرماشان |\n📅 رۆژی دەرچوون: 14-08-2021\n➕ ئەم بابەتە لەلایەن: (سەریاس ئەحمەد)ەوە لە: Aug 7 2021 6:22PM تۆمارکراوە\n👌 ئەم بابەتە لەلایەن: (رۆژگار کەرکوکی)ەوە لە: Aug 8 2021 12:05AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Nov 21 2021 12:53AM باشترکراوە\n📷 فایلی وێنە 1.0.1 107 KB Aug 7 2021 6:23PM سەریاس ئەحمەد


📝 بارەگای بارزانی روونکردنەوەیەکی بڵاوکردەوە و تیایدا ئەو هەواڵانە بە چەواشەکار لەقەڵەم دەدات کە باس لە ماددەی 140 دەکەن بەڵگەنامەکان\n📅 کاتی تۆمارکردن Nov 3 2019 6:32PM\nبەشێک لە کەناڵەکانی راگەیاندن هەواڵێکی چەواشەکاران [ زۆرتر... 👁] ✖ ✖ 0 2 ✔ 99% ✍ ب.ج. 3-11-2019 18:32:15\n😊 داعش مادەی 140ی جێبەجێکرد گاڵتەوگەپ\n📅 کاتی تۆمارکردن Jun 15 2014 5:22PM\n... [ زۆرتر... 👁] ✖ ✖ 0 0 ✖ 58% ✍ هـ.ب. 15-6-2014 17:22:20\n📝 راگەێندراوێکی یەکێتی سەبارەت بەدۆخی ئێستای عیراق و ماددەی 140 بەڵگەنامەکان\n📅 کاتی تۆمارکردن Jun 30 2014 9:51PM\nماددەی (140) زیاتر لە (9) ساڵ بەسەر وادەی جێبەجێکر [ زۆرتر... 👁] ✖ ✖ ✖ 0 0 ✔ 79% ✍ هـ.ب. 30-6-2014 21:51:56\n📕 ماددەی 140 لە دەستووری هەمیشەیی عێراقدا پەڕتووکخانە\n📅 کاتی تۆمارکردن Dec 12 2013 9:10AM\nنووسینی : د. ئازاد عوسمان خانەی موکریانی بۆ چاپ و [ زۆرتر... 👁] 📕 ✖ 0 0 ✔ 99% ✍ هـ.ب. 12-12-2013 9:10:50\n📕 ماددەی 140 و کێشەی کەرکوک پەڕتووکخانە\n📅 کاتی تۆمارکردن Apr 11 2012 2:06PM\nناوی نووسەر/ پشتیوان ئەحمەد بابەت/ سیاسیی، دەستوو [ زۆرتر... 👁] ✖ ✖ 0 0 ✔ 64% ✍ هـ.ب. 11-4-2012 14:06:00\n📝 مەسعود بارزانی: سووتاندنی دەغل و دانی هاووڵاتیانی کورد لە ناوچەکانی ماددەی 140 بەڵگەنامەکان\n📅 کاتی تۆمارکردن May 30 2019 3:09PM\nپەیامێک لە سەرۆک بارزانییەوە بۆ ڕای گشتی بەناوی [ زۆرتر... 👁] ✖ ✖ 0 4 ✔ 99% ✍ هـ.ب. 30-5-2019 15:09:51\n📝 نووسینگەی کەرکووکی ماددەی 140 حەوت داواکاری ئاراستەی عەبادی دەکات بەڵگەنامەکان\n📅 کاتی تۆمارکردن Nov 19 2017 1:29PM\n19-11-2017 [ زۆرتر... 👁] ✖ ✖ 1 0 ✔ 99% ✍ هـ.ب. 19-11-2017 13:29:46\n📝 نێچیرڤان بارزانی، هۆشداریی لەبارەی زیادبوونی هێرشە تیرۆرستییەکان لە عێراق و بە تایبەت لە ناوچەکانی ماددەی 140 دەدات بەڵگەنامەکان\n📅 کاتی تۆمارکردن Jun 15 2020 4:18PM\nدووبارەبوونەوە و فراوانبوونی بەردەوامی هێرشە تيرۆر [ زۆرتر... 👁] ✖ ✖ 0 2 ✔ 99% ✍ ب.ج. 15-6-2020 16:18:54\n📝 وەزیری کشتوکاڵی عێراق بەبڕیارێک نوێکردنەوەی گرێبەستی زەوییە کشتوکاڵییەکانی سنوری مادەی 140ی بۆ عەرەبی هاوردە هەڵوەشاندەوە بەڵگەنامەکان\n📅 کاتی تۆمارکردن Feb 2 2018 2:27PM\n01-02-2018 [ زۆرتر... 👁] ✖ ✖ 0 0 ✔ 93% ✍ س.ئـ. 2-2-2018 14:27:13


كۆماری و دیموكراتی یێن ئه‌مریكا پسته‌ڤانیا كازمی دكه‌ن - پرس بادینی\nHome جیهان سڵایدشۆو عێراق ناوخۆیی هەواڵ كۆماری و دیموكراتی یێن ئه‌مریكا پسته‌ڤانیا كازمی دكه‌ن\nكۆماری و دیموكراتی یێن ئه‌مریكا پسته‌ڤانیا كازمی دكه‌ن\nپرس میدیا 3:05:00 PM جیهان, سڵایدشۆو, عێراق, ناوخۆیی, هەواڵ,\nمسته‌فا كازمی سه‌رۆك وه‌زیرێن عیراقێ په‌یوه‌ندیه‌كا تله‌فونی دگه‌ل سه‌رۆك فراكسیونێ كۆماری ل جڤاتا پیران یێن ئه‌مریكا،میچ ماككۆنێل ئه‌نجامدا و هه‌روه‌سا دگه‌ل نانسی پیلۆسیا سه‌روكێ جڤاتا نوینه‌ران جڤیا.\nسه‌رۆك وه‌زیرێن عیراقێ، مسته‌فا كازمی د چوارچوڤێ سه‌ره‌دانا خوه‌دا ژ بوی واشنتۆن په‌یوه‌ندیه‌كا ته‌له‌فونی دگه‌ل سیناتۆرا كۆماری و سه‌رۆكا فراكسیونا كۆماری ل جڤاتا نوینه‌رێن پیران ل ئه‌مریكا، میچ ماككلۆنێڵ ئه‌نجامدا.\nنڤیسینگه‌ها سه‌رۆك وه‌زیرێن عیراقێ به‌لاڤكر كو د په‌یوه‌ندیا تله‌فونی دا، ده‌رباره‌ی په‌یوه‌ندیێن دوو قولی دناڤبه‌را عیراق و ئه‌مریكا یێ دا و هه‌روه‌سا چاوانیا بهێزكرنا وان په‌یوه‌ندیان گوتوبێژكرن و زێ>ه‌باری وێ یه‌كێ ژی هه‌ڤكاریێن هه‌ڤبه‌ش دناڤبه‌را هه‌ردوو وه‌لاتاندا د بووارێ فێركرن و ره‌وشه‌نبیریێ ئاخڤینه و د وێ ده‌ربارێ دا ب گرنگی دانه زانین كو پالپشتیێن زێده‌تر لسه‌ر وان هه‌ڤكاریان وه‌ره كرن.\nل گۆڕه‌ی راگه‌هاندنێ، سیناتورێ كۆماری و سه‌رۆك فراكسیونێ كۆماریان ل جڤاتا پیران، میچ ماككۆنێڵ پشته‌ڤانیا خوه ژ بوی ئه‌وان بزاڤێن حكومه‌تا عیراقێ نیشاندایه كو ئارمانجا وێ بده‌ستڤه ئینانا سه‌قامگێریێ یه ل عیراقێ دیاركریه.\nهه‌ڤده‌م هه‌ر ئه‌ڤروو كازمی دگه‌ل نانسی پیلۆسی سه‌رۆكا جڤاتا نوینه‌رێن ئه‌مریكا جڤیا، هه‌ر ل گۆڕه‌ی راگه‌هاندنا نڤیسینگه‌ها سه‌رۆك وه‌زیرێن عیراقێ د جڤینێ ده، چاوانیا بیهێزكرنا په‌یوه‌ندیێن دووقولی دناڤبه‌را عیراق و ئه‌مریكا دا گوتوبێژكرینه و ب تایبه‌تی ژی د بووارێ ئه‌منی و ئابووری و فێركرن و دگه‌ل بووارێن دی ژی.\nد هه‌مان راگه‌هاندن دا ئه‌ویه‌ك ژی روونكریه كو هه‌ر د ڤێ جڤینێ ده، ده‌رباره‌ی به‌ره‌ڤ پێشڤه‌برنا شیانێن عیراقێ د شه‌رێ دژی تیرور و دگه‌ل دوسێ یا ئاواره و كه‌مینه‌یان ل عیراقێ گوتوبێژكرن.


یاریزانه‌كێ نوو یێ به‌رازیلى سوباهى دێ په‌یوه‌ندى ب ریال مه‌درید كه‌ت | Evro News\nروونشتنا سوبەهی یا پەرلەمانێ عیراقێ هاتە پاشخستن\nگەنجەک کەفتە دناڤ تانکا گازوایلێ و گیانێ خوە ژ دەست دا\nتورکیا : مە پێنج هێلیکۆپتەرێن سووریێ تێكشكاندن\nتوركیا سنۆرێن خوە یێن هشكاتی و ئاڤی ل هەمبەری كۆچبه‌ران بۆ وەلاتێن ئورۆپا ڤەكرن\nبەفرا گەرم خەلاتێ باشترین دەرهێنەر وەرگرت\nسۆپایێ سووریا هژمارەکا سەربازێن تورکی ل ئدلبێ کوشتن\nژیانا ب هزاران ماسیان د رووبارێ دیجله‌ی دا كه‌فتیه د مه‌ترسیێ دا\nوەزارەتا ساخلەمیا عیراقێ: حالەتەکێ دی یێ توشبوون ب کۆرۆنا یێ ل کەرکۆکێ هاتە تۆمار کرن\nجێگرێ وه‌زیرێ ده‌رڤه یێ ئه‌مریكا:  ل عیراقێ حزبوللا گه‌فه بۆ سه‌ر هێزێن مه\nسوپایێ سوریا چه‌ندین گۆنده‌وارێن باشوورێ ئدلبێ كۆنترولكرن\nسه‌ره‌كى Facebook یاریزانه‌كێ نوو یێ به‌رازیلى سوباهى دێ په‌یوه‌ندى ب ریال مه‌درید كه‌ت\nیاریزانه‌كێ نوو یێ به‌رازیلى سوباهى دێ په‌یوه‌ندى ب ریال مه‌درید كه‌ت\nچاڤه‌رێ دهێته‌كرن سوباهى ستێرا گه‌نچ یا هه‌لبژارتیێ ئولومپى یێ به‌رازیلى و یانا فلامینگو یا به‌رازیلى رینیر خیسوس په‌یوه‌ندى ب یانا ریال مه‌درید بكه‌ت پشتى وێ یانا مه‌له‌كى ل ماوێ بورى هه‌ڤبه‌ستا وى یاریزانى ئیمزاكرى .\nرینیر خیسوس یێ 18 سالى هه‌ڤبه‌ستا ریال مه‌درید ئیمزاكریه هه‌تا 2026 و وه‌سا چاڤه‌رێ دهێته‌كرن ئه‌و یاریزان ل وه‌رزێ ئه‌ڤ ساله په‌یوه‌ندى ب تیما ئێكێ یا ریال مه‌درید نه‌كه‌ت و یاریێ ل گه‌ل تیما كاستیا ئانكو تیما دوێ یا ریال مه‌درید بكه‌ت ژبه‌ركو ده‌لیڤه‌یا ل وه‌رزێ ئه‌ڤ ساله بوو وى یاریزانى نینه ژبه‌ركو نوكه ل تیما ئێكێ 3 یاریزان ژ ده‌رڤه‌ى ئێكه‌تیا ئورۆپا هه‌نه .\nهه‌ژى گوتنێ یه خیسوس یێ 18 سالى یارى بۆ هه‌لبژارتیێ به‌رازیل یێ 17 سالى كریه و هه‌ردیسان ل ماوێ چه‌ند رۆژێن بورى پشكدارى ل گه‌ل هه‌لبژارتیێ 23 سالى یێ به‌رازیلى كر بوو د ڤاڤارتنێن ده‌ربازبوونێ بۆ ئولومپیاتێن توكیو .\nتیروپشکا قۆناغا 16 یا یۆرۆپالیگێ هاتە راکێشان\nب گومانا کۆرۆنایێ سەرۆکێ وەلاتەکێ خستیە ل ژێر چاڤدێریا نۆشداری دا\nسەقاناسیا هەرێمێ: بارانەکا ب هێز دێ باریت\nلژنا دووڤچوونا بازاری ل دێرەلۆکێ کەسەک دا دادگەهێ\n78 queries in 0.754 seconds.\nئەڤرۆ نیوز: ل سەر داخوازا محەمەد تۆفیق عەلاوی راسپاردیێ پێکئینانا حوکمەتا نوویا عیراقێ، روونشتنا سوبەهی شەمبیێ یا پەرلەمانێ عێراقێ بۆ ئێکشەمبیێ هاتە پاشخستن. بەشیر حەداد جێگرێ...


خوێندكارانی زانكۆی پۆلیتەكنیكی سلێمانی سەردانی دەستەی كوردستانی دەكەن – زانکۆی پۆلیتەکنیکی سلێمانی\nخوێندكارانی زانكۆی پۆلیتەكنیكی سلێمانی سەردانی دەستەی كوردستانی دەكەن\nبەمەبەستی پراكتیزەكردنی بابەتەكانی ئەندازیاری كۆگای نەوت، خوێندكارانی قۆناغی دووەمی بەشی ئەندازیاری نەوت و وزە لە كۆلێجی تەكنیكی ئەندازیاری سەردانی دەستەی كوردستانی بۆ دراساتی ستراتیجی و توێژینەوەی زانستی-یان كرد.\nئەمڕۆ چوارشەممە 30-10-2019، ژمارەیەكی زۆر لە خوێندكارانی قۆناغی دووەمی بەشی ئەندازیاری نەوت و وزە لە كۆلێجی تەكنیكی ئەندازیاری زانكۆی پۆلیتەكنیكی سلێمانی، سەردانی دەستەی كوردستانی بۆ دراساتی ستراتیجی و توێژینەوەی زانستی-یان كرد، لە سەردانەكەیاندا خوێندكاران تاقیگەكانی (نەوت، ئۆرگانیك پیترۆلۆجی)یان لە دەستەی كوردستانی بۆ دراساتی ستراتیجی و توێژینەوەی زانستی بەسەركردەوە و لەلایەن د.فەرەیدون نەجم رەشید سەرپەرشتیاری تاقیگەی ئۆرگانیك پیترۆلۆجی و هێمن عوسمان محەمەد كارمەند لە تاقیگەی ئۆرگانیك پیترۆلۆجی، زانا كمال الدین و كەژاڵ محەمەد لە تاقیگەی نەوت، روونكردنەوەی پێویست لەبارەی كارەكانی هەردوو تاقیگەكە و شێوازی بەكارهێنان و سوود وەرگرتن لە ئامێرەكان خرایەڕوو. هەروەها وەڵامی پرسیاری خوێندكارانیان دایەوە و گفتوگۆی پێویستیش لەبارەی تاقیگەكان و ئامێرەكانەوە كرا.\nئامانجی سەردانی خوێندكارانی قۆناغی دووەمی بەشی ئەندازیاری نەوت و وزە لە كۆلێجی تەكنیكی ئەندازیاری زانكۆی پۆلیتەكنیكی سلێمانی بۆ دەستەی كوردستانی بۆ دراساتی ستراتیجی و توێژینەوەی زانستی، پراكتیزەكردنی بابەتەكانی ئەندازیاری كۆگای نەوت بوو، كە بڕیاریشە سەردانی لەمجۆرە بەردەوام بێت.\nئەم سەردانەش لەچوارچێوەی ئەو ڕێككەوتنە زانستییەدایە كە زانكۆی پۆلیتەكنیكی سلێمانی و دەستەی كوردستانی بۆ دراساتی ستراتیجی و توێژینەوەی زانستی یە و لای خۆشیەوە پ.ی.د. ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی سوپاسی دەستەی ناوبراوو د. پۆڵا خانەقا سەرۆكی دەستەی كرد بۆ هاوكاریە بەردەوامەكانیان لەبواری توێژینەوەی زانستی و بەتایبەت لەبواری ئەندازیاری نەوت و ووزە.\nسیمپۆزیۆمی (بەرەو سیستەمێکی بەرهەمهێنانی خۆراکیی ئاسایش و تەندروست) به‌سه‌ركه‌وتویی كۆتایی هات\nوتاری وەزیری خوێندنی باڵاو توێژینەوەی زانستی لەكۆنفرانسی هاوبەشی سێ زانكۆی تەكنیكی كوردستان


بەداخەوە بۆ ئێمەی كورد "شەریعەتی" هێشتا ناسراو نییە بەوجۆرەی كە پێویستە، چونكە ئێران وەكو وڵاتێكی دراوسێمان و بەهۆی نزیكی فەرهەنگی و كلتوریمان بەیەكەوە، دەبوو ئاگاداری رۆشنبیری ئەو وڵاتە بین كە تەژییە لە شتی گەلەك جوان و سەرنجڕاكێش و چەندین عارف و فەیلەسوف و ناوداری تێداهەڵكەوتووە، لە سەردەمی نوێشدا چەندین رۆشنبیر و بیرمەند گەرچی هەندێكیان بەداخەوە لە دەرەوەی وڵاتەكەیانن، بوونەتە جێگەی سەرنجی دنیای دەرەوە و ئەوروپا و جیهان بەگشتی سوودیانلێوەردەگرێت و لە زانكۆ و سیمینارە نێونەتەوەییەكاندا كۆڕیان بۆدەگیرێت و زانكۆ بەناوبانگەكان بانگهێشتیاندەكەن، لەكاتێكدا ئێمەی كورد و دنیای رۆشنبیریمان چەندین فەیلەسوف و بیرمەندیدیكەمان پێدەناسێنن كە نەك هەر لەڕووی فەرهەنگی و كلتورییەوە لێكنزیك نین، بەڵكو بۆچوون و تێزەكانیشیان چەندین فەرسەخ لە دنیا رۆشنبیری و فەرهەنگی و كوردیمانەوە دوورە.\n"شەریعەتی" هەرچەندە لە وڵاتەكەی خۆیدا و لە دەرەوەش لە ناساندن و ناسێنراوی دەرچووە و رەخنەی لێدەگیرێت و ناتەواوی و كەموكوڕی لە هزر و ئەندێشەكانی دەخرێتەڕوو كە ئەمە بۆ هەر بیرمەند و فەیلەسوفێكیتریش هەر راستە، بەڵام هێشتاش لای ئێمەی نەتەوەی كورد نەناسراوە هەرچەندەش لەڕابردوودا كەسانی وەكو "مامۆستا هەژار موكریانی"و "مامۆستا سەدیق بۆرەكەیی" چەند شتێكی كەمی ئەم بیرمەندەیان بۆ زمانی شیرینی كوردی وەرگێڕراوە لەئێستاشدا تاڕادەیەك خەریكە بەرهەمەكانیدی بە خوێنەری كورد ئاشنادەكرێن.\nشەریعەتی لە ساڵی (1312- 1933ز) لە خێزانێكی مەزهەبی چاوی بە ژیان هەڵهێناوە، باوكی "موحەممەد تەقی شەریعەتی" پیاوێكی زانا و خواناس بووە و مامۆستای زانكۆی "مەشهەد" بووە. شەریعەتی پاش ئەوەی دەچێتە زانكۆی ئەدەبییات و زانستە مرۆییەكانی زانكۆی "مەشهەد" و بەشی ئەدەبییاتی فارسی دەخوێنێت، هەر لەهەمانساڵدا لەگەڵ یەكێك لەهاوپۆلەكانیدا بەناوی "پوران شەریعەت رەزەوی" هاوسەرگیریدەكات. بوونی بیركردنەوەی داهێنانكاری بوویە هۆی ئەوەی "د. شەریعەتی" بەدرێژایی قۆناغی خوێندنی زانكۆیی كاری لەسەر بەرهەمگەلی وەكو وەرگێڕانی "ئەبوزەری غەففاری"، وەرگێڕانی "نزا"، بەرهەمی "ئەلیكسس مارل"و هەروەها كۆمەڵێك وتار و لێكۆڵینەوەیتری نووسی. بەهۆی ئەوەی لەبەشەكەیدا یەكەمبوو بۆ تەواوكردنی خوێندن بۆ "فەرەنسا" نێردراوە. لەوێ دەستیكردوە بە خوێندنی زانستەكانی وەكو: كۆمەڵناسی، بنەماكانی زانستی مێژوو و مێژوو و فەرهەنگی ئیسلامی و لەگەڵ مامۆستاگەلی مەزنی وەكو: "ماسینون، گوریچ و سارتەر و.. هتد، ئاشنابووە و سوودیلێوەرگرتوون. هەڵبەتە چەند وتار و نووسینێكی "سارتەر"و نووسەرانیتری وەرگێڕاوە و بڵاویكردنەتەوە. پاشان ئەوەی دكتۆرا لە كۆمەڵناسی و مێژووی ئایینەكان وەردەگرێت، دەگەڕێتەوە بۆ ئێران. لەوسەردەمەشدا بەرگری لەوبزوتنەوەیە دەكات كە لەئێراندا بە سەرۆكایەتی "موسەدیق" چالاكی نواندووە و پشگیری خۆی لەم بزوتنەوەیە دەكات. دوای ماوەیەكی زۆر دەبێتە مامۆستای زانكۆی "مەشهەد"و لە ساڵی (1348)دا بانگ دەكرێت بۆ "حوسێنییەی ئیرشاد"و بەخێرایی بەرپرسیاریەتی كاروباری فەرهەنگی ئەم حوسێنییە و دەست بە وتنەوەی كۆمەڵناسی مەزهەبی، مێژووی شیعە و زانستە ئیسلامییەكان دەكات و لە ماوەیەكی كەمدا سەرنجی بیسەران و كەسانی بەشداربووی ئەو دامەزراوە رادەكێشێت.\nهێزی قسەكردن و نووسینی "د. شەریعەتی" هێندە كاریگەر و جێگای سەرنجی بیسەران و خوێنەرانی بووە كە لێكۆڵەرێكی وەك "محەممەد ئەسفەندیاری" دەنووسێت: ژمارەی ئەو خوێندكارانەی زانكۆ ناوی خۆیان لەوانەكانیدا تۆماركردبوو گەیشتووەتە زیاتر لە (50000) پەنجا هەزار خوێندكار، هەروەها كۆی ئەو نووسینانەی لە حەفتاكانی سەدەی رابردوودا چاپ و بڵاوكراونەتەوە گەیشتووەتە (15) ملیۆن نوسخە و كتێبی "ویلایەت"ی زیـــــــــاتر لە (1000000) یەك ملیۆن نووسخەی لێبڵاوكراوەتەوە. "هاشمی رەفسنجانی" بە مامۆستایەكی بنەڕەتی و سەرەكی دەزانێت لە شۆرشی ئێراندا، هەروەك كەسێكی وەكو "د. موستەفا چەمران" كە سەركردەیەكی ئەوكات و كەسێكی دیاربووە، وتوویەتی هاوڕێی سەرەكیم لە باشووری لوبنان بۆ رووبەڕووبوونەوەی جوولەكە كتێبی "بیابان"ی"شەریعەتی" بوو.\nنووسینەكانی "د. شەریعەتی" وەك خۆی دەڵێت: بۆ سێ جۆر نووسین دابەشبوون، یان لە سێ بوار و كایەیەدا، ئەوانیش:\n1. ئیسلامییات: بابەتە ئایینییەكان، نموونەی ئەمانەش: كتێبی ئیسلامناسی، حەج، نیایش و.. هتد.\n2. ئیجتماعییات: بابەتە ئەكادیمی و زانستییەكان دەگرێتەوە و نموونەی ئەمانەش: بابەتەكانی كۆمەڵناسی و فەلسەفەی مێژوو و تەشەیوع و.. هتد.\n3. كویریات: بابەتە عیرفانی و ئەدەبییەكان دەگرێتەوە، نموونەی ئەمانەش: گفتوگۆكانی تەنیایی، نیشتنەوە لە بیابان، و.. هتد.\n"د. شەریعەتی" لەبارەی ئەم سێ جۆر بەرهەمانەی دەڵێت: ئەگەر پێمبڵێن كامەیان باشترینە و كام بخوێنرێتەوە، ئەوا دەڵێم: ئەگەر بۆ خەڵكی و خەڵكە گشتییەكە بێت، "ئیسلامناسی"، گەر بۆ كەسانی تایبەت و خوێنەری دەستەبژێریش بێت، ئەوا دەڵێم: "نیشتنەوە لە بیابان"، چونكە هەموو كەس بەرگەی وشكی و ترس و حیرەت و بای بیابان ناگرێت و نایەوێت بەوجۆرە بژی. "شەریعەتی" پاش ئەوەی فشارێكی زۆری لەسەربوو لەلایەن حكومەتی شـــای ئەوكاتەی ئێران، ئیدی ساڵی (1977) زایینی بەرەو "بەریتانیا" كۆچدەكات و هەر ئەو شەوەی دەگاتە "لەندەن"ی پایتەختی "بەریتانیا" بۆ سبەی بەیانی لە تەمەنی (43) ساڵیدا كۆچیدواییدەكات، هەرچەندە هەندێك پێیانوایە و زۆرترین بۆچوون جەختلەسەرئەوەدەكەنەوە كە بە پیلانی رژێمی "شا" مردووە، بەڵام ئەمە گومانە بەوپێیەی لەم مەلەفەدا نووسینێكی بیرمەند و رۆشنبیری ناودار"د. عەبدلكەریم سروش"مان وەرگێڕاوە كە هەمووی باسی چۆنییەتی مردنەكەی دەكات و خودی خۆی لەوكاتەدا لەوێبووە و ئاگاداری چۆنیەتی مردن و بەشداربوویەكی شۆردنی تەرمەكەی و ئاگاداری ناردنەوەی تەرمەكەی بۆ "سوریا" بووە. كردنەوەی ئەم مەلەفەش لەوڕووەوە بوو كە پێشتر ئاماژەمانپێدا تاكو خوێنەری ئێمەش ئاشنای تێز و بۆچوون و تەنانەت ئەو رەخنانەش بێت لێیگیراوە، هەڵبەتە دەبوو مەلەفەكە لەوە دەوڵەمەندتربووایە كە ئێستا هەیە، بەڵام هێندە لە توانای ئێمەدا بوو، هەرچەندە هەوڵماندا و مەلەفەكە زێدەترلەوەبێت كە ئێستا هەیە بەوپێیەی پەیوەندیمانكرد بە كوڕی گەورەی مەرحوم "شەریعەتی" كە ناوی "ئیحسان شەریعەتی"یە و هەڵگری بڕوانامەی دكتۆرایە لەفەلسەفەدا و هەروەها هەردوو كچەی "د. سارا شەریعەتی"و "د. سەوسەن شەریعەتی" كە نەك لەبەرئەوەی منداڵی "د. شەریعەتی"ین، بەڵكو لەبەرئەوەی كەسانی بەتوانا و دیارن هەم نووسینیان هەیە و هەمیش لە زانكۆكاكانی ئێراندا وانەدەڵێنەوە، بەڵام بەداخەوە تاكو ئێستا چاوەڕوانین و خودایاربێت گەر لەداهاتوودا وەڵام و نووسینی ئەوانمان بەدەستبگات، بێگومان بڵاویدەكەینەوە. دواجار لەم مەلەفەدا كەمتر ویستوومانە بابەتەكانی "شەریعەتی" بۆ زمانی كوردی وەربگێڕن، هێندەی نیازمانبووە بیناسێنین و خاكەڕاییانە پەنجەرەیەك بەڕووی دنیا جوانەكەی ئەم بیرمەندە ناودارە واڵابكەین. ••• تێبینی: بۆ زانیارییەكانی نێو ئەم وتارە سوود لە ئەنتەرنێت، "ویكیپیدیای عەرەبی" وەرگیراوە.\n48561 جار خوێندراوه‌ته‌وه | Thursday, July 9, 2015


عیراق لەسەر لێبڕینی مووچە هۆشداری بە هەرێم دەدات - تۆڕی میدیایی خەڵک\nسەرۆكی لیژنەی دارایی پەڕلەمانی عیراق دواین زانیاری دەربارەی پڕۆژە یاسای بودجەی 2021ی فیدڕاڵی و پشكی هەرێم لەو بودجەیە ئاشكرادەكات و ڕایدەگەیەنێت، “لاوازی حكومەتی فیدڕاڵە ڕێگە دەدات حكومەتی هەرێم دەست بۆ مووچەی فەرمانبەرانی ببات”.\nهەیسەم جبوری، سەرۆكی لیژنەی دارایی پەڕلەمانی عێراق لە چاوپێكەوتنێكی تەلەفزیۆنیدا، كە ماڵپەڕی ڕۆژنامەی (الصباح)ی فەرمی بڵاویكردۆتەوە ڕایگەیاندووە، بڕگەی 3ی ماددەی 11ی بودجەی عێراق، كە تایبەتە بە پاكتاوكردنی قەرزە كەڵەكەبوووەكان هەرێمی كوردستان لە ساڵی 2014ەوە لابراوە.\nوتیشی، “بەپێی یاسای دارایی عێراق ڕادەستكردنی بڕی 50%ی داهاتی نەوتی و نانەوتی هەرێم بەفیدراڵ لەبودجەدا جێگیر كراوە، بەڵام تا ئێستا بەتەواوی لەسەر پێدانی مووچەی فەرمانبەران نەگەیشتووینەتە ڕێككەوتن”.\nسەبارەت بە بڕینی مووچەی فەرمانبەرانی هەرێم ئاماژەی بەوەكرد، “ئەوە لاوازی حكومەتی فیدڕاڵە، كە ڕێگە دەدات حكومەتی هەرێم دەست بۆ مووچەی فەرمانبەرانی ببات”.\nئاشكراشی كرد، لە كۆتایی ئەم هەفتەیە پڕۆژە یاسای بودجە ئامادە دەبێت بۆ دەنگدان لەسەری لە پەڕلەمان و وتیشی، “شایستەی دارایی بۆ فەرمانبەرانی گرێبەست و ڕۆژانە و وانەبێژان تەرخان كراوە”.\nڕاشیگەیاندووە، هیچ پلەیەك بۆ دامەزراندن لە بودجەی ساڵی 2021 دانەنراوە و هەموو جۆرە لێبڕینێكمان لە مووچە هەڵوەشاندۆتەوە و سیستمی باج بەپێی یاسای باجی دەرامەت پەیڕەو دەكرێت.


ناو تۆمار کردن بۆ کۆرسە نوێیەکانی ئینگلیزی و ئامادەکاری IELTS بەردەوامە…. – زانکۆی پۆلیتەکنیکی سلێمانی\nناو تۆمار کردن بۆ کۆرسە نوێیەکانی ئینگلیزی و ئامادەکاری IELTS بەردەوامە….\nخوێندنی باڵا دبلۆمی (دوو ساڵە) دەستیپێكرد


کوردیپێدیا - بیجار 2\n🏰 بیجار 2 | پۆل: شوێنەکان | زمانی بابەت: 🏳 کوردیی ناوەڕاست\n1. 👁 حەسەن عەلی خانی گەڕووسیی (ئەمیر نیزام)\n2. 👁 مەستوورە تۆماری


گەرمیان، نه‌خۆشخانه‌یه‌ك بۆ ڕووبه‌ڕووبونه‌وه‌ی كۆرۆنا دروست ده‌كرێت – کوردی – RojNews.News\n17/03/2020 - 11:31:25 pm\nشەممە, 14 مار 2020 – 13:49 ڕۆژنیوز ـ گه‌رمیان\nئه‌مڕۆ له بینایی ئیداره‌ی گه‌رمیان، له شارۆچكه‌ی كه‌لاری ناوه‌ندی ئیداره‌ی گه‌رمیان، كۆبوونه‌وه‌یه‌ك به‌مه‌به‌ستی دروستكردنی نه‌خۆشخانه‌یه‌ك له‌نێوان به‌شێك له بازرگانان و خاوه‌ن سه‌رمایه‌كان و به‌رپرسانی ئیداره‌ی گه‌رمیان به‌ڕێوه‌چوو.\nبەشداربووانی كۆبوونه‌وه‌كه، كۆنگره‌یه‌كی ڕۆژنامه‌نووسیان سازکرد و تێیدا عه‌بدوڵای مه‌لا نوری، وه‌ك یه‌كێك له ڕێكخه‌رانی كۆبونه‌وه‌كه بۆ ده‌زگاكانی ڕاگه‌یاندن وتی: چه‌ند ڕۆژێكه له شارۆچكه‌ی كه‌لار، خه‌ڵكی خێرخواز، سه‌رمایه‌دار، بازرگان، چالاكی مه‌ده‌نی، ڕێكخراوه‌كان و خه‌ڵك، هه‌وڵێكیان ده‌ستپێكردووه، بۆ ئەوەی نه‌خۆشخانه‌یه‌ك دروست بكرێت بۆ ڕووبه‌ڕووبوونه‌وه‌ی نه‌خۆشی كۆرۆنا.\nوتیشی: بڕیاره له زووترینكاتدا نه‌خۆشخانه‌یه‌كی تایبه‌ت دروست بكرێت و ناوی قه‌ڵا ده‌بێت، خه‌ڵكی ناوچه‌كه تێچووی نه‌خۆشخانه‌كه دابین ده‌كه‌ن و له‌گه‌ڵ لایه‌نی جێبه‌جێكار قسه‌كراوه و ئاماده‌سازی كراوه، سه‌رمایه‌داران به‌شێوه‌یه‌كی دڵسۆز هاتونه‌ته پێشه‌وه،\nئیداره‌ی گه‌رمیان، زانكۆ، ته‌ندروستی، شاره‌وانیه‌كان، هاتونه‌ته پێشه‌وه ده‌ڵێن: ئاماده‌یین به‌هه‌موو شێوه‌یه‌ك هه‌رچیه‌ك بۆ ئێوه پێویسته ئێمه دابینی ده‌كه‌ین.\nبه‌پێی زانیارییه‌كانی ڕۆژنیوز، له ئه‌مڕۆوه ده‌ست به‌دروستكردنی نه‌خۆشخانه ٧٠ قەرەویڵەیییەکە ده‌كرێت، له‌نزیك نه‌خۆشخانه‌ی فریاکەوتنی شەهید هەژار، بڕیاره تا سه‌ره‌تایی مانگی نیسان نەخۆشخانەکە ته‌واو بێت.


چیرۆكی خەڵاتی نۆبڵ چیە ؟ – History Of Kurd\nHome / مێژووى جیهان / شارستانیەت / چیرۆكی خەڵاتی نۆبڵ چیە ؟\nگۆران حكيم 2018-05-13\tشارستانیەت, مێژووى جیهان لێدوان نووسین ناچالاککراوە لە چیرۆكی خەڵاتی نۆبڵ چیە ؟ 2,803 Views\nچیرۆكی خەڵاتی نۆبڵ چیە؟\nخەڵاتی نۆبڵ خەڵاتێكی جیهانییە، ساڵانە لەلایەن ئەكادیمیای شاهانەی سویدەوە بەو كەسانە دەدرێت كە لە بواری پزیشكی و كیمیا و فیزیا و ئابوری و ئەدەبدا داهێنیان كردووە و هەروەها خەڵاتی نۆبڵی ئاشتی بەو كەسانە دەدرێت كە لەو ساڵەدا كاریان كردووە بۆ بەدیهێنانی ئاشتی لە جیهاندا، ئەم خەڵاتە لەلایەن زانای سویدی ئەلفرێد نۆبڵەوە داهێنراوە.\nچیرۆكی خەڵاتی نۆبڵ؟\nئەلفرێد نۆبڵ زانای بواری كیمیا بوو هەروەها ئەندازیار و داهێنەر و كەسێكی ئاشتیخوازبوو، داهێنەری ماددەی ” دینامیتە” بە گوێرەی یەكێك لەوانەی كە ژیاننامەكەیان نوسیوەتەوە، نۆبڵ ساڵی 1888 هەواڵی مردنی خۆی لە رۆژنامەیەكی فەرەنسیدا خوێندووەتەوە.\nرۆژنامەكە ئەو كاتە سەری لێتێكچووە لە جیاتی براكەی، بە هەڵە هەواڵی مردنی نۆبڵی بڵاوكردەوە و نۆبڵی بەوە ئیدانەكرد كە دینامیتی داهێناوە و نازناوی ” بازرگانی مەرگ”ی لێنا، بەڵام نۆبڵ خۆی بە كەسێكی ئاشتیخواز دادەنا و ویسی شتێك لە پاش خۆی بەجێبهێڵێت كە یادبكرێتەوە، لەبەرئەوە بڕیاریدا بەشێكی زۆر لە سامانەی بۆ بەخشینی خەڵاتی نۆبڵ تەرخانبكرێت و خەڵاتەش دەدرێت بەو كەسانەی لە بوارەكانی ئەدەب، ئاشتی، ئابووریی، پزیشكی و زانستی كیمیا و فیزیادا داهێنەر و لێهاتوون.\nكێ یەكەم كەس خەڵاتی نۆبڵی وەرگرت؟\nیەكەمین خەڵاتی نۆبڵ دوای دامەزراندنی لە ساڵی 1901 بەخشرایە هێنری دوناننت، كە بەشداریكرد لە دامەزراندنی رێكخراوی ” خاچی سوور”. و هەتا ئێستا لیژنەی نێودەوڵەتی خاچی سور سێ جار نۆبڵی ئاشتی وەرگرتووە و هەریەك لە دایكە تیرێز و نیلسۆن ماندێلا و نەجیب مەحفوز و ئەنوەر سادات و ئەحمەد زۆیل لە ریزی ئەو كەسانەدان كە نۆبڵیان پێ بەخشراوە.\nتەمەن و رەگەز\nلیستەكانی براوەكانی خەڵاتی نۆبڵ ئاماژە بەوەدەدەن كە تێكڕای تەمەنی براوەكانی نۆبڵ 72 ساڵە، ئەوەش لە كاتێكدایە لە نیوەی یەكەمی سەدەی بیستەم تێكڕای تەمەنی براوەكانی نۆبڵ 56 ساڵ بوو. و ئاڕاستەیەكی روون و ئاشكرا هەیە كە خەڵاتی بواری زانستییەكان ببەخشرێتە ئەوانەی تەمەنیان هەڵكشاوە و ئەمەش لە پەنجاكانەوە دەستیپێكردووە هەتا ئەمڕۆ.\nهەروەها رێژەی بەخشینی خەڵاتەكە بە ژنان بەراورد بە رێژەی پیاوان ناهاوسەنگە و ئەوەش دیدی جیهان بەرجەستدەكات بۆ چەندین ساڵە و هێشتا لە بواری زانستدا رێژەی پیاوان لە ژنان زۆر زیاترە، بەڵام بەهۆی باشتربوونی دۆخەكە و زۆری دووبارەبوونەوەی براوەكان، پێدەچێت رێژەی بەخیشنی خەڵاتەكە بە ژنان و پیاوان لە كۆتاییدا یەكسان ببێتەوە.\nمۆزەخانەی نۆبڵ جەختیكردەوە كە لە تۆمارەكانیدا هیچ شتێك نییە كە ئاماژە بدات بە پشتگوێخستنی بەئەنقەستی كاری ژنان، بەڵام یەك چیرۆك هەیە و پێویستە ئاماژەی پێبدەین.\nنەخشەیەك ئەو وڵاتانە رووندەكاتەوە كە هاوڵاتیانی زۆرترین خەڵاتی نۆبڵیان بەدەستهێناوە\nژنان لە كوێی بردنەوەی خەڵاتی نۆبڵی بواری زانستدان؟\nلە ساڵی 1903 هاوسەری ماری كۆری و هاوبەشەكەی لە توێژینەوەكانیان لە بواری مادە تیشكدەرەوەكان رەتیانكردەوە خەڵاتەكە وەربگرن، ئەوەش وەك ناڕەزایەتییەك لەدژی كاندیدنەكردنی ژنەكەی بۆ خەڵاتەكە، ئەنجومەنی خەڵاتەكەش لە درەنگ وەختدا بڕیاری كاندیدبوونی داو بەوەش ماری كۆری بووە یەكەمین ژن كە خەڵاتی نۆبڵ بباتەوە.\nPrevious ئایین و زانست\nNext مێژووی هەڵبژاردنەكان لە عێراقدا


شاناز هیرانی 02/12/2019\nوه‌ك ئاشكرایه رۆڵی ژنان له‌ناو كایه‌ی سیاسیدا، تا ئێستا رۆڵێکی پەراوێز خراو و لاواز بووه، بەشداری سیاسی ژنان لە ئاستێکی نزمدایه. دیاره ئه‌مه‌ش چه‌ندین فاکتەرو هۆکاری خۆی هه‌یه كه وایكردووه ئەم پەراوێزخستن و ئاست نزمییه تا ئێستا به‌زه‌قی هه‌ستی پێبكرێت له كوردستاندا. لەوانە: داب و نه‌ریتی کۆمەڵگا و هەژمونی پیاوسالاری و بێ متمانه‌یی خودی ژن به‌خۆی. جگە لەو فاکتەرانە، لەوانەیە گرنگترین فاکتەر بۆ ئەوە بگەڕێتەوە کە گەمەی سیاسی و بەشداری سیاسی لە زۆربەی وڵاتانی جیهاندا، چ پێشتر و چ ئێستا، گەمەیەکی نێرینەیی بوه‌و و زیاتر بە شیاوی پیاو بینراوه نه‌ك ژن. ئەمە جگە لە بوونی دەیان یاساو رێساو بنەمای پیاوسالاری کە لە تواناو وزەی ژنی کەم كردۆته‌وه و بونه‌ته بەربەست لەبەردەم ژن، تا نەتوانێت بە ئاسانی بڕواتە نێو کێبرکێی گەمە سیاسییەکان.\nكۆتا، كه زاراوه‌یه‌كی سیاسیی نوێیه‌یه و تا به‌م دواییانه بونی نه‌بوو، بۆیه مۆدێله‌كه‌شی تا ڕاده‌یه‌ك له هه‌موو جیهان نوێیه. دیاره له عیراقیش دوای روخانی ڕژێمی به‌عس و هاتنی ئەمەریكا بۆ عیراق ئه‌م دیارده سیاسییه بونی نه‌بوو، كه تایبه‌تمه‌ندیی هه‌یه بۆ ره‌گه‌زێكی دیاریكراو یان كه‌مینه‌ی پێكهاته‌ی ئایینی یان نه‌ته‌وه‌یی كاری پێكراوه سه‌ره‌تا، به‌ڵام دواتر ئه‌م زاراوه‌یه هاته ناو فه‌رهه‌نگ و ئه‌ده‌بیاتی سیاسیه‌وه به كوردستانیشه‌وه و تایبه‌ت كرا به مافی ژن له پڕۆسه‌كانی هه‌ڵبژاردندا، گرێدرا به رێژه‌ی هاتنی ژماره‌یه‌كی دیاریكراوی ژنان بۆ ناو پرسی سیاسی، چونكه ژنان به حوكمی ئه‌وه‌ی خۆیان به‌شدارییه‌كی كاریگه‌ر و به‌رچاویان نییه له سیاسه‌تدا و وه‌كو غه‌ریزه‌یه‌كی گرنگی جێنده‌رییش ته‌ماشای ناكه‌ن، كه‌واته چانسی به‌ده‌ستهێنانی ده‌نگی زۆرینه‌ی كۆمه‌ڵگه و ده‌نگده‌ریان نییه له پرۆسه‌كانی هه‌ڵبژاردندا، چ له كۆنگره حزبیه‌كان بێت، یان بۆ په‌رله‌مانه‌كان بێت، بۆ؟ چونكه له ئاستی گشتیدا كاتێك سیاسه‌ت هه‌موو لایه‌نه‌كانی ژیانی كۆمه‌ڵگه به‌ڕێوه ده‌بات، ئه‌وان ناچنه ژێر باری ئه‌وه‌ی كه ژنان ببنه به‌شێك له‌و كاره‌كته‌ره سیاسییانه‌ی ره‌نگه كاریگه‌رییان هه‌بێت له‌سه‌ر دروستكردنی بڕیاری سیاسی، بۆیه ده‌بینین ژنان له هه‌موو هه‌ڵبژاردنێكدا سیستمی كۆتایان بۆ پەیڕەو دەکرێ، لە زۆربەی جاریشدا ده‌نگی پیاوانیان خواردووه. به داخه‌وه زۆربه‌ی جاریش ئه‌م سیستمه زیانی به خودی پرسی ژن گه‌یاندووه، چونكه ژنانێك هاتونه‌ته پێشه‌وه و پۆستیان پێدراوه كه توانای راگرتنی باڵانسی ئه‌و پۆسته‌یان نه‌بووه!!\nهه‌مومان ده‌زانین تا ئێستا سیاسه‌ت له ژێر كۆنتڕۆڵ و هه‌ژمونی گوتاری پیاوانه و هه‌ر ئه‌وان زاڵن به‌سه‌ر داڕشتنه‌وه‌ی سیاسه‌ته‌كان، كۆتاش بۆ به‌شداری پێكردنی ئه‌و ژنانه‌یه كه له مه‌كته‌ب سیاسییه‌كانه‌وه ته‌نیا بۆ جوانكردنی سیمای سیاسه‌ت له حزبه‌كان و رێكخراوه‌كان به‌كار ده‌هێنرێت، نمونه‌ش بۆ ئه‌وه: حزبه‌كانه كاتێك ئه‌و ژنانه ده‌كه‌نه كاندید كه روخساریان گونجاوە، یان ئه‌وانه‌ی كه سه‌ر به بنه‌ماڵه‌یه‌كی ده‌وڵه‌مه‌ند و ناودارن، بێ ئه‌وه‌ی باگراوندێكی سیاسی قوڵیان هه‌بێت، یان شاره‌زا بن له گه‌مه سیاسیه‌كان. دیاره دواجار ره‌زامه‌ندبونیش به‌و جۆره مامه‌ڵه سیاسییه ته‌نیا له خزمه‌ت سیاسه‌تدایه نه‌ك له‌خزمه‌ت ژن خۆی، جگه له‌وه‌ش بچوكردنه‌وه‌ی رۆڵی ئه‌و ژنه‌یه به شێوه‌یه‌كی گشتی. دواتریش كاریگه‌ری ته‌واوی به‌سه‌ر ژنانی تریشدا دروست ده‌كات، چونكه به نوێنه‌ری خۆیان حسابی بۆ ده‌كه‌ن.\nتا ئێستا ئه‌و فشارانه‌ی كه بۆ هاتنی ژنان بۆ ناو مه‌یدانی سیاسه‌ت و به‌تایبه‌تیش ده‌ركه‌وتنی ژنان له پەرلەمان به رێژه‌ی 25 % هه‌ر پێشنیازی پیاوان بووه، نه‌ك خودی ژنان خۆیان. وه‌كو یاسایه‌كیش له پرۆسه‌ی هه‌ڵبژاردندا جێگیر كراوه، نه‌ك وه‌كو ئه‌وه‌ی ژنان كه‌م تا زۆر به‌گشتی و به ده‌سته‌بژێرێك كه به ناوی ژنانه‌وه قسه ده‌كه‌ن فه‌راهه‌میان كردبێت. ئه‌وه‌شی كه به خۆڕسك به‌ناوی به‌رگری له مافی ژنان قسه ده‌كات، فشاری خۆیانه یان جه‌ماوه‌رییه، بۆ ئه‌وه‌ی ئه‌و رێژه‌یه به‌ده‌ست بهێنن و ببێته ده‌ستكه‌وتێكی سیاسی و له‌وێشه‌وه ببێته مێژوویه‌ك كه ژنان بۆ خۆیان شانازیی پێوه بكه‌ن و هه‌وڵی زیاتر بده‌ن. بۆ نموونه له سه‌ره‌تای دامه‌زراندنه‌وه‌ی ده‌وڵه‌تی عیراق و له‌دوای روخانی رژێمی به‌عسه‌وه، یه‌كه‌مین جار ئه‌نجومه‌نی نیشتمانیی عیراق كاتێك دروست بوو له 100 كه‌س پێكهاتبوو. 25یان ئه‌نجومه‌نی حوكم بوون، 3 ژن له‌ناویدا هه‌بوو. دواتر پێشنیازی هێنانی نزیكه‌ی 22 ژن كرا، به‌ڵام به رێكکه‌وتنی نێوان حزبه‌كان بوو.\nبه داخه‌وه تا ئێستا به‌شداریكردنی سیاسی ژنان مه‌رجداره و په‌یوه‌سته به سیاسه‌ت و ئایدیۆلۆژیای ئه‌و حزبه‌ی كه تێیدا كار ده‌كات و هیچ كاتێك سیاسه‌تی خۆی په‌یڕه‌و نه‌كردووه كه ره‌نگدانه‌وه‌ی سیاسه‌تی ژن بێت، به‌ڵكو پێویسته ملكه‌چی ئه‌و سیاسه‌ته بێت كه پیاوان به قازانجی گوتاری خۆیان دادیده‌ڕێژن، هه‌رچه‌نده ئێمه‌ی ژن زۆربه‌ی جار ئه‌مه ره‌ت ده‌كه‌ینه‌وه و دوباره‌ی ده‌كه‌ینه‌وه كه ژنانیش به‌توانا و ئیراده‌ی خۆیان به‌شداریی سیاسی ده‌كه‌ن و به ده‌نگی خۆیان ده‌چنه ئه‌و پۆست و پێگه سیاسییانه‌ی كه كاری تێدا ده‌كه‌ن.\nبه‌م دوایانه‌ش به‌تایبه‌تی له‌چه‌ند به‌شێكی كوردستان (رۆژئاوای كوردستان و باكور به‌تایبه‌تی) حزب و ناوه‌نده سیاسیه‌كان فشاری زیاتریان كردووه بۆ ئه‌م مه‌به‌سته و له رێگه‌ی راگه‌یاندن و سۆسیال میدیاوه كار كراوه بۆ هاتنه پێشه‌وه‌ی ژن و ره‌وێنه‌وه‌ی مه‌ترسی بۆ ده‌ركه‌وتنی ژنان له هه‌موو بواره‌كاندا، ئه‌م دیارده‌یه‌ش سه‌ره‌تا له‌نێو حزبه چه‌پ و ماركسیه‌كان زیاتر ره‌نگی دابوه‌وه، به‌ڵام دواتر حزبه ئیسلامییه‌كانیشی گرته‌وه.\nدواجار: كێشه‌ی لاوازی به‌شداری ژنان له پرۆسه‌ی سیاسی و گه‌یشتنی به پێگه‌ی دروستكردنی بڕیار، تا ئێستا یه‌كێكه له  گه‌ورەترین كێشه‌كانی به‌رده‌م ژن. بۆیه ده‌بینین رێژه‌ی به‌شداری ژنان له كایه‌ی سیاسیدا له وڵاتێكه‌وه بۆ وڵاتێك، یان له حزبێكه‌وه بۆ حزبێكی تر جیاوازی هه‌یه. بۆیه زۆربه‌ی جار په‌نا بۆ سیستمی كۆتا براوه بۆ زیادكردنی رێژه‌ی ژن له ناو حزب و ئه‌نجومه‌نه‌كان و په‌رله‌مانه‌كان، وه‌ك چاره‌سه‌رێكی كاتی و پڕكردنه‌وه‌ی ئه‌و رێژه‌یه‌ی بۆ ژن دانراوه. ئه‌م سیسته‌مه‌ش ده‌رگای به‌سه‌ر مشتومڕێكی زۆر كردۆته‌وه و پرسیارگه‌لێكی وروژاندووه: ئایا ئه‌م سیستمه توانیویه‌تی رۆڵێكی ئیجایی هه‌بێت له‌م ڕووه‌وه و به‌شداریه‌كی سیاسی كارای بۆ ژنان خولقاندووه!!\nبۆیه یه‌كێك له كێشه‌كانی كۆتا بریتیه له: دیاریكردنی سه‌قفی به‌شداری سیاسی ژنان، چونكه زۆرجار رێژه‌ی به‌شداری ژنان له‌و رێژه‌یه‌ی دیاریش كراوه چ له یاساكان، یان له‌ده‌ستوره‌كان وه‌ك پێویست نییه. بۆیه زۆربه‌ی جار كۆتا وه‌ك خۆ لادان له سه‌رهه‌ڵدانی كێشه‌ی كه‌می ژنان به‌كار دێت، نه‌ك بۆ هێنانی ژنی شایسته و به‌توانا، یان به‌هۆی ئه‌و رێژه‌یه‌ی كه حزبه‌كانی بۆ خۆیان دیاری ده‌كه‌ن.


دواین ئامارەکانی ڤایرۆسی کۆرۆنا\nئاماری تووشبووانی ڤایرۆسی كۆرۆنا لە جیهاندا، گەیشتە زیاتر لە ٨٥ هەزار كەس، یەكەم حاڵەتی تووشبوون بە ڤایرۆسەكەش لە نیوزلەندا و وێڵز و لیتوانیا و بیلاڕوسیا و مەكسیك و نەیجیریا تۆماركرا، تا ئێستاش نزیكەی ٤٠ هەزار كەس چاكبوونەتەوە.\nئاوێنه: ژمارەی تووشبووان بە ڤایرۆسی كۆرۆنا لەسەر ئاستی جیهان لە بەرزبوونەوەدایە و بە پێی دواین ئامار، زیاتر لە ٨٥ هەزار كەس تووشی ڤایرۆسەكە بوون، نزیكەی ٣ هەزار كەسیش گیانیان لە دەستداوە و نزیكەی ٤٠ هەزار كەسیش چاكبوونەتەوە.\nلە نیوزلەندا و وێڵز و لیتوانیا و بیلاڕوسیا و مەكسیك و نەیجیریاش یەكەم حاڵەتی تووشبوون بە ڤایرۆسەكە تۆماركراوە، وەزارەتی تەندروستی بەریتانیاش ئاشكرایكرد، یەكەم هاوڵاتی بەریتانی لەسەر كەشتی (دایمۆند پرێنسس) لە ژاپۆن، بەهۆی ڤایرۆسی كۆرۆناوە گیانی لە دەستداوە.\nشایەنی باسە لە سوید حەوتەم حاڵەتی تووشبوون بە ڤایرۆسی كۆرۆنا تۆماركراوە. لە ئەڵمانیاش ٦٠ كەس دووچاری ڤایرۆسەكە بوون و زیاتر لە هەزار كەسیش خراونەتە ژێر كەرەنتینەوە.\nهاوكات وەزارەتی تەندروستی كوەیتیش بڵاویكردەوە، زیاتر لە ٤٥ كەس لە وڵاتەكەی تووشی كۆرۆنا بوون، لە میسڕیش حەوت كەس تووشبوون، لە بەحرەین و ئیسرائیل و ئیتاڵیاش، ژمارەی تووشبووانی ڤایرۆسی كۆرۆنا بەرزبووەتەوە.


شماره جدید دوهفته نامه ئالا منتشر شد - خانە کتاب كُردی\nخانه / اخبار و رویدادها / شماره جدید دوهفته نامه ئالا منتشر شد\nشماره جدید دوهفته نامه «ئالا» منتشر شد\nنشریه «ئاڵا » در راستای ارتقای مطبوعات کُردی و پرداختن به مسائل فرهنگی کُردستان ایران با انعکاس آرا ٔ و اندیشه های نخبگان مناطق کُردنشین و همچنین جویا شدن رای و نظر صاحب نظران مرکز نشین، (غیر کُرد) پیرامون کُردستان، به عمده مسائل این منطقه می‌پردازد.\nئەزموونەکانی فەرهەنگنووسیی کوردی؛ وتووێژ لەگەڵ مامۆستا عەلی نانەوازادە\nدومین جشنوارە فرامرزی مطبوعات و پایگاه خبری اسفند ماه برگزار می‌شود\nدر سوگ کاک جمال مرادی، فرهنگی وارسته و شاعر و هنرمند مردمی\nورود دادستانی به حادثه واژگونی تانکر حامل سوخت در حسین آباد\nو مطالب متنوع دیگر….\nعبدالباسط شیخ احمدی\nدوهفته‌نامه‌ی «ئاڵا» به مدیر مسئولی عبدالباسط شیخ احمدی در ۴ صفحه به انتشار اخبار مناطق کُردنشین می‌پردازد. گفتنی است تا کنون ۴۰ شماره از این هفته نامه منتشر و هر نسخه از آن به بهای هزار تومان به مخاطبان عرضه می‌شود.\nبە کانال هفته‌نامه‌ی «ئاڵا» بپیوندید:\nآلا باسط شیخ احمدی پایتخت کتاب ایران دوهفته نامه «ئالا» شهر خلاق موسیقی عبدالباسط شیخ احمدی\t۱۴۰۰-۱۰-۲۶\nTags آلا باسط شیخ احمدی پایتخت کتاب ایران دوهفته نامه «ئالا» شهر خلاق موسیقی عبدالباسط شیخ احمدی\nقبل نمایشنامه‌ی فلسفی «به سوی دوزخ، ای بی گناهان” اثر بختیار علی منتشر شد\nبعد گفتگو با مریوان حلبچه‌ای؛ درباره‌ی ادبیات کُرد و ترجمه


👫 لاوان عوسمان عەلی کەسایەتییەکان\n📅 کاتی تۆمارکردن Dec 28 2020 10:47AM\nخوێندکاری زانکۆ/کۆلێژی زانستە سیاسییەکان/ بەشی سیا [ زۆرتر... 👁] ✖ ✖ 0 1 ✔ 92% ✍ ز.س. 28-12-2020 10:47:44\n- ساڵی 1967 لە بەغدا لەدایکبووە - بەکالۆریۆسی لە [ زۆرتر... 👁] ✖ ✖ 7 19 ✔ 99% ✍ هـ.ب. 7-6-2020 21:35:17\n📊 ئامار بابەت 382,923


بانگهێشتی چالاکێکی پیشەیی مامۆستایانی مەریوان بۆ دادگا - كۆمه‌ڵه‌ی مافی مرۆڤی کوردستان\nبە پێی هەواڵی کۆمەڵەی مافی مرۆڤی کوردستان، دادگای ئینقلابی ئێران لە بانگهێشت نامەیەکدا بۆ سەلاح ئازادی ئەندامی پیشەیی مامۆستایان، داوای لێکراوە ناوبراو دەبێ کاتژمێر ١٠ی سەرلەبەیانی ڕۆژی ١١ی جۆزەردانی ٢٧٢٢ی کوردی، لە دادگا ئامادە بێت.\nبە گوێرەی هەواڵەکە، ڕۆژی شەممە ٢٧ی خاکەلێوەیش، سەلاح ئازادی بۆ بەرگری لە تۆمەتە ساختەییانەی پەیوەستی کرابوون لە لقی یەکی لێپرسینەوەی دادگای ئینقلابی ئێران لە مەریوان ئامادە بوو و لە دوایی لێپرسینەوە بە دانانی کەفالەت تا بەڕێوەچوونی دادگا ئازاد کرابوو.\nشیاوی باسە کە ئەم چالاکەی پیشەیی مامۆستایان بە تۆمەتگەلی” پڕوپاگەندە دژی سیستەمی کۆماری ئیسلامی ئێران، شێواندنی بیروڕای گشتی، لایەنگری لە حیزبە کوردییەکان لە ڕێی دانانی فیلم و وێنە، بانگهێشتی دادگای ئینقلابی ئێران لە مەریوان کرا و بە پێی ئەو ئاگانامەیەی پێی گەیشتبوو، دەبێ کاتژمێر ١٠ی سەرلە بەیانی ١١ی جۆزەردان لە دادگا ئامادە بێت.\nجێی بیرهێنانەوەیە ناوبراو ڕۆژی پێنجشەممە ١٨ی خاکەلێوە، سەلاح ئازادی بانگهێشتی پۆلیسی فەتاـی ئێران لە مەریوان کرا و پاش لێپرسینەوە دەستیان بەسەر موبایلەکەیدا گرت و دۆسیەکەی بۆ لقی یەکی لێپرسینەوەی دادگای ئینقلابی ئێران لە مەریوان نێردرا.\n← Previous ئازادی بێهزادی شەهسەواری لە زیندانی ئێران لە نەغەدە\nحوکمی ئێعدامی هاوڵاتییەک لە پێش چاوی گشتی Next →\nبەرهەمی ٤ساڵ دەسەڵاتداری “ڕۆحانی” لە بەرابەری کێشە بێکاری لە ڕۆژهەڵاتی کوردستاندا.\nتۆپبارانی ناوچە سنووریەکان لەلایەن کۆماری ئیسلامی ئێرانەوە


شەوێكی ناوەڕاستی مانگی شوباتی 1974 بۆ ماڵی ناوبراو چووین، كە بەژووركەوتین (ن) بەتەنیا لەماڵ بوو، گلۆپی حەوشەكەی كوژاندبۆوە، و لەژوورەوەش تەنیا دوو گلۆپ داگیرسابوو، ماڵەكەشی گەورە بوو ژووریشی زۆر بوو، ماڵەكەی هەر لە فەرمانگەیەكی ئەمن دەچوو، دوای كەمێك پشوودان كۆبوونەوەی لێكۆڵینەوە بە سەرپەرشتی هاوڕێ (عادل سەلیم) سازدرا و بە هێمنی هاوڕێ (عادل سەلیم) بابەتی كۆبوونەوەكەی خستەڕوو، باسی سەفەرەكانی (ن . ی) بۆ ناوچەی گەڵاڵە و دیداری لەگەڵ هەندێ بەرپرسی پارتی خستە بەردیدی (ن)، لەكاتێكدا دەیان كادیر و ئەندامانی حزب لە بەندیخانەی (دەربەندرایات) بەند بوون، و جگە لە پەیوەندی ژێربەژێری لەگەڵ ئەفسەرێكی پلە باڵا لە ئۆردوگای سەربازی هەولێر. ئیتر گفتوگۆ بەردەوام بوو تا كاتژمێر دوانزەی نیوەشەو، بەبێ ئەوەی نە ئاو و نە چاو نە نانە رەقەش هەبێت، تەواو ماندوو و شەكەت بووین، هاوڕێ (عادل سەلیم) گوتی با پشووێك بدەین و رووی لە (ن) كرد و گوتی: هەی سەرگەورە (زۆرجار هاوڕێ عادل ئەو دەستەواژەیەی بۆ خۆشی لەگەڵ هاوڕێیان بەكاردەهێنا)، بەڵام ئەو جارە جۆرێك ناڕەزایی پێوە دیار بوو، ئەوە چییە نە ئاو و نە چاو نە نانێك هەیە؟ لە ئێوارەوە هەر جگەرە هەڵدەمژین، بڕۆ هەندێ نانە رەقە بێنە، هاوڕێیان (عادل سەلیم و محەمەد شێروانی و جەبار حەسەن) جگەرەكێشی ژمارە یەك بوون جگە لە (ن. خ. خ)، ژوورەكە هەمووی چڕە دووكەڵ بوو. لەوەڵامدا گوتی: كەس لە ماڵ نییە و، چوو هەندێ نانی وشكی هێنا. پاشان كۆبوونەوەكە بەردەوام بوو، هەرچی هەبوو خرایەڕوو، (ن خ) كەمێك بێدەنگ بوو، لەدوا وتەی گوتی (من هەر شیوعیمە و لە هەر جێگایەك بم خراپە بەرانبەر بە هاوڕێیانی حزب ناكەم، ئینجا ئێوە كەیفی خۆتانە هەرچی بڕیار دەدەن ئازادن، بۆ مێژوو دەڵێم (ن) قسەكەی راست دەرچوو، ئەوەندەی ئاگاداربم هیچ كردەوەیەكی خراپی دژ بە حزبمان نەكرد، دوای ئەوەی پەیوەندییەكانی بەتەواوی زانرا لە حزب دەركرا.\nهەر ئەو ماوەیەی كە ئەمینداری گشتی بوو، بەهیچ شێوەیەك هەوڵی نەدا منداڵەكانی لەمنداڵانی هاوڕێیان و هەژارانی شاری هەولێر جیا بكاتەوە و واستە بۆ مناڵەكانی بكات، هەر بۆ زانین لە ساڵی خوێندنی 1975 – 1976 خانەی مامۆستایانی سەرەتایی لە هەولێر كرایەوە، بەڵام بەعسییەكان هەوڵیاندا تەنیا قوتابی بەعسی وەربگرن، یان یەكێك ئەگەر واسیتەیەكی گەورەی هەبووایە، هاوڕێیانی قوتابی شیوعی و یەكێتی گشتی قوتابیان وەرنەدەگیران، شوان و جوانی هاوڕێ عادل سەلیم دەرچووی قۆناغی ناوەندی بوون و دەیانویست بچنە خانەی مامۆستایانی سەرەتایی، بەڵام ئەوانیش وەكو قوتابیانی تر كە بەعسی نەبوون وەرنەگیرابوون، رۆژانە شوان و جوان لەگەڵ قوتابیانی تر كە دەرچووی قۆناغی ناوەندی بوون، دەچوونە خانەی مامۆستایان، بەڵام وەرنەدەگیران، رۆژێكیان وام بەبیرداهات كە شوان و جوان لە خانەی مامۆستایان وەربگیرێن و ببنە مامۆستا لەدواڕۆژ بۆ هاوڕێ عادل سەلیم باش دەبێت، ئەگەر بارودۆخێكی خراپ و نالەبار بۆ حزب بێتە پێشەوە و دیسان هاوڕێ عادل سەلیم دەربەدەربێت یان تووشی بەندیخانە بێت، ئەوكات شوان و جوان دەتوانن ئاگایان لە دایكیان و شەماڵ و هەڤالی برایان كە بەتەمەن بچووك بوون، بێت، بۆیە بڕیارمدا ئەم بیرۆكەیە بخەمە بەر دیدی هاوڕێ عادل سەلیم كاتێك بیرۆكەكەم لەگەڵ هاوڕێ (عادل سەلیم) باس كرد، هاوڕێ سەیرێكی كردم و بەهێمنی لێیپرسیم (باشە ئەدی منداڵی هاوڕێیان و هەژاران چۆن وەردەگیرێن؟ لەوەڵامدا گوتم، وەرناگیرێن ئەگەر واستەیان نەبێت، هاوڕێ عادل فەرمووی (باشە با شوان و جوانی ........ن وەكو منداڵانی هاوڕێیان و هەژاران وەرنەگیرێن و وتە كوردانەكەی بە جوانی كچە تاقانەكەی گوت، من ئەوكات شەرمم لەخۆم كرد و ئێستاكەش هەر شەرم لەخۆم دەكەم. ئەو بیرۆكەیەشم لەوەوە بۆ هات كە بەڕێز موسا سەمەد ئەوكات ئەمینداری گشتی پەروەردە و كوڕی پوری هاوڕێ عادلیش بوو، وای بۆ چووم هاوڕێ عادل تەنیا تەلەفۆنێكی بۆ بكات بە ئاسانی شوان و جوان وەردەگیرێن، بەڵام ئەوەم لەیاد نەبوو كە هاوڕێ عادل سەلیم سەركردەیەكی بەدیمەن و باڵا بەرز و بەردەوام رووەو ئاسۆ دەڕوانێ و پۆڵایەكی وا ئاو دراوە لەبەرانبەر هیچ هێزێك مانای چەمانەوە و گەڕانەوە رووەو دواوە نازانێت. هەر بەو بڕوا و هێز و توانایەی رووبەڕووی دیكتاتۆری عێراق (سەدام حوسێن) لە كۆبوونەوەیەكی فراوانی (بەرەی نیشتمانی و نەتەوایەتی پێشكەوتووخواز) بە بەشداری تەواوی ئەندامانی لیژنەی بەرە لە پارێزگاكانی عێراق، وتەكانی دیكتاتۆری رەت كردەوە و روونكردنەوەی پێویستی لەسەر بارودۆخی كوردستان پێشكەش كرد و (سەدامی دیكتاتۆری) بەدرۆ خستەوە.\nدوا بەدوای ئەم كۆبوونەوەیە هاوڕێ (عادل سەلیم) لە ئەمینداری گشتی لادرا و ناو و دەنگی هاورێ عادل لەسەرتاسەری عێراق و كوردستان بووە جێگای بایەخ و لێكۆڵینەوەی جەماوەر، هەر ئەوكات لەكۆبوونەوەی محەلی باس لەمەترسی سەر ژیانی هاوڕێ عادل كرا، هەر بەم هۆیەوە هاوڕێ عادل سەلیم لەلایەن پیاوانی بەعس لە لقی حزبی بەعسی عەرەبی سۆسیالیست لە كەركووك ژەهرخوارد كرا و شەهید كرا، بەبێ چەمانەوە و بەسەربەرزییەوە چووە ریزی شەهیدانی حزب و نیشتمان و گەلەوە.\nلێرەدا بە پێویستی دەزانم ئاماژە بە ساتی بڵاوبوونەوەی هەواڵی شەهید بوونی هاوڕێ (عادل سەلیم) لەناو شاری هەولێر بکەم، هاوڕێیان و دۆستانی حزب كەوتنە جووڵە و هەواڵەكەیان وەكو تیشكی بروسك گەیاندە جەماوەر، و شاری هەولێر هەژا و تێكقژقژا و بەشێك لەجەماوەر و هاوڕێیان دوكانەكانیان داخست و لەماوەیەكی كەمدا دەوروبەری بارەگای حزب و ماڵی هاوڕێ عادل سەلیم بەسەدان كەسی لێ كۆبووەوە، بەسەدانیش روویان لە نەخۆشخانە كرد كە تەرمی پیرۆزی هاوڕێ عادلی لێ بوو، شەقامەكانی شاری هەولێر رەشپۆش كرا و بەدەیان لافیتەی رەش هەڵدەكران، و هاوڕێیان و جەماوەرێكی زۆر پارچە پەڕۆی رەشیان لەباخەڵی خۆیان دابوو، هەواڵەكە بەتەواوی قەزا و شارۆچكە و گوندەكاندا بڵاوبۆوە، جگەلە بڵاوكردنەوەی هەواڵی شەهیدبوونی هاوڕێ (عادل) لەسەرتاسەری كوردستان و عێراقدا بەسەدان هاوڕێیانی ئافرەت لەحەوشەی ماڵی هاوڕێ عادل سەلیم شینیان دەگێڕا لەروو و سنگی خۆیان دەدا، هاوڕێ عادل دڵسۆز و خۆشەویستی هەمووان، سەركردە و هاوڕێ و دۆست و برای تەواوی ئەندامانی حزب بوو بەبێ جیاوازی، جگە لەوەی پەیوەندی كۆمەڵایەتی و دۆستایەتی و برادەرایەتی لەگەڵ جەماوەری هەولێر گەلێك فراوان بوو، تەواوی ئەندامانی مەكتەبی محەلی و ئەندامانی محەلی پیتاكیان لەجەماوەر كۆدەكردەوە، بەردەوام هاوڕێ (عادل) زۆرترین پیتاكی كۆدەكردەوە.\nكاتێك تەرمی هاوڕێ (عادل سەلیم) بەرەو گۆڕستانی (شێخی چۆلی) بەڕێ خرا، بەهەزاران ئەندام و دۆست و لایەنگرانی حزب و جەماوەر بەدواوەی بوون، هەر لەم كاتەدا بەدەیان لەپیاوانی فەرمانگەی ئەمنی هەولێر كامێرای وێنەگرتنیان بەدەستەوە بوو و وێنەی جەماوەریان دەگرت، بەڵام جەماوەری ئازا و خۆڕاگری هەولێر بەدژی پیاوانی (بەعس و ئەمن) زیاتر و زیاتر بەرەو پیری رێڕەوەكە دەهاتن و بەڕێز و خەمبارییەوە بەشداریان لەناشتنی هاوڕێی سەركردە و شەهید كرد.\nنەمری و سەربەرزی بۆ هاوڕێ (عادل سەلیم) شەهیدی رێگای ئازادی گەل و نیشتمان.


كوردیو - گۆڕانكاری لەوەرگرتنی موچە دەكرێت\nگۆڕانكاری لەوەرگرتنی موچە دەكرێت\nیەک شەممە, 17 کانونی یەکەم 2017 06:59\nحكومەتی هەرێم حساب بانكی و كارتی ئەلیكترۆنی بۆ موچەخۆران دروستدەكات و سەرۆكی لیژنەی دارایی و كاروباری ئابوری پەرلەمانیش، وردەكاری ئەو دوو سیستمە ئاشكرادەكات و ڕاشیدەگەیەنێت: كۆی قەرزەكانی موچەخۆران لەلای حكومەت دەخرێتە سەر حساب بانكی و موچەش بەكارتی ئەلیكترۆنی دابەشدەكرێت.\nد. عیزەت سابیر ڕاگەیاند: هەموو فەرمانبەرێك لەسیستمی بایۆمەتری موچە، پەنجەمۆرو پشكنینی چاوی بۆكراوە، لەسەر ئەو بنەمایەش حسابی بانكی و كارتی ئەلیكترۆنی دروستدەكرێت، مانگانەش لەبری ئەوەی بەكاش موچە وەربگرێت، پارەكە دەچێتە سەر حسابەكەیان.\nسەبارەت بەچارەنوسی پارەی موچە پاشەكەوتكراوەكان و قەرزی موچەخۆران لەسەر حكومەت، سەرۆكی لیژنەی دارایی و كاروباری ئابووری لەپەرلەمانی كوردستان، ئاشكرایكرد: مەرج نییە كۆی قەرزەكان بخرێتەسەر كارتی ئەلیكترۆنی، بەڵام دەخرێتە سەر حساب بانكی فەرمانبەران، بەڵام فەرمانبەران ناتوانن پارەكە بەكاش لەبانك وەربگرن و تەنها لەحساب بانكییەكەیاندا دەمێنێتەوە".\nسەبارەت بە پرۆژە بڕیاری بایۆمەتریش، د. عیزەت سابیر رایگەیاند:" كارتی ئەلیكترۆنی (ڤیزا كارت) یان ماستەر كارت چەند پارەی تێدابێت دەتوانێت بەكاری بهێنێت هەركات بیەوێت، بەڵام پارەی سەر حساب بانكی جیاوازەو تا نەخرێتە سەر كارتە ئەلیكترۆنییەكە ناتوانێت بەكاری بهێنێت، لەداهاتووشدا حكومەت ئەو سیستمە جێبەجێدەكات، فەرمانبەر لەحساب بانكیەكەی دەتوانێت قەرزەكانی حكومەتی هەرێم بداتەوە، بەكارتە ئەلیكترۆنییەكەش هەڵسوكەوت بەموچەكەیەوە بكات".\n24840 جار بینراوە\nسبەینێ بەم شێوەیە كارەبا دەبڕێت\nبه‌هۆی ڕووداوێكی هاتوو چۆ 2 كه‌س گیانینان له‌ده‌ستدا\nئه‌و خۆراكانه‌ی به‌ر له خه‌وتن نابێت بخورێن ئه‌مانه‌ن


ئێران ئاماده‌یه یارمه‌تی بداته ئۆپه‌راسیۆنی پاراستنی ئاشتی\n02:14 PM IRAQ\nWEDNESDAY, 14 FEBRUARY 2018 - 11:21\nنوێنه‌ری هه‌میشه‌ییی ئێران له نه‌ته‌وه‌یه‌کگرتوووه‌کان؛\nبه‌شی ئێران- نوێنه‌ری هه‌میشه‌ییی کۆماری ئیسلامیی ئێران له نه‌ته‌وه‌یه‌کگرتوووه‌کان ده‌ڵێت: ئێران له ڕێگای ناردنی خزمه‌تی پاڵپشتیکراو و هه‌روه‌ها ناردنی هێزی سه‌ربازی، پۆلیس و چاودێرانی سه‌ربازی بۆ ئه‌و ڕاسپارده‌یییانه ئاماده‌یه یارمه‌تی بداته ئۆپه‌راسیۆنی پاراستنی ئاشتی.\nبه‌پێی هه‌واڵی کوردپرێس، غوڵامعه‌لی خۆشڕوو ڕۆژی ڕابردوو له کۆمیته‌ی تایبه‌تی پاراستنی ئاشتیی نه‌ته‌وه‌یه‌کگرتوووه‌کان زیادی کرد: ده‌بێ ڕاسپارده‌یییه‌کانی پاراستنی ئاشتی به ڕچاو کردنی ئامانج و بنه‌مای مانیفێستی نه‌ته‌وه یه‌کگرتوووه‌کان و بنه‌مای به‌کارنه‌هێنانی زۆر جگه له به‌ره‌ڤانی کردن و به بێ لایه‌نی ئه‌نجام بدرێت.\nناوبراو زیادی کرد: ده‌بێ ڕێز دابنرێت بۆ سه‌روه‌ری، سه‌ربه‌خۆییی سیاسی، یه‌کپارچه‌ییی هه‌موو وڵاتان و ته‌داخول نه‌کردن له کاروباری ناوخۆییی ئه‌وان.\nنوێنه‌ری هه‌میشه‌ییی کۆماری ئیسلامیی ئێران ڕای‌گه‌یاند: پاڵپشتی کردنی میلیشیاکان به‌رپرسیارێتیی یه‌که‌می وڵاتانی میواندار بوووه و ده‌بێ به ئامانجی پاڵپشتی کردن له هه‌وڵه نه‌ته‌وه‌یییه‌کان بۆ به‌رز کردنه‌وه‌ی پاڵپشتی کردنی میلیشیاکان ئه‌نجام بدرێت. له‌و پێناوه‌شدا ده‌بێ ڕێگری بکرێت له هه‌ر جۆره تداخولی سه‌ربازی له لایه‌ن نه‌ته‌وه‌یه‌کگرتوووه‌کان یان هه‌ر هێزێکی ده‌ره‌کی دیکه‌وه به بیانوی پاڵپشتی کردنی میلیشیاکان.\nناوبراو ئاماژه‌ی دایه زۆر بوونی ده‌ستدرێژییه سێکسییه‌کان له لایه‌ن هێزه‌کانی پاسه‌وانی ئاشتی له هه‌ندێ له وڵاتان و زیادی کرد: ئه‌و بابه‌ته ئابڕووی نه‌ته‌وه یه‌کگرتوووه‌کانی خستۆته ژێر پرسیاره‌وه و به‌و بۆنه‌وه وه‌ستان هه‌مبه‌ر کرده‌وه‌ی خراپ له‌وان چه‌وسێنه‌ری و ده‌ستدرێژیی سێکسی له لایه‌ن پاسه‌وانانی ئاشتییه‌وه ده‌بێ وه‌کوو یه‌کێک له یه‌که‌مایه‌تییه‌کانی نه‌ته‌وه یه‌کگرتوووه‌کان له جێبه‌جێ کردنی پاراستنی ئاشتی ئاوڕی لێبدرێته‌وه.\nنوێنه‌ری هه‌میشه‌یی کۆماری ئیسلامیی ئێران هه‌روه‌ها جه‌ختی کرده سه‌ر گرینگایه‌تیی هه‌وڵه‌کانی نه‌ته‌وه یه‌کگرتوووه‌کان له به‌رز کردنه‌وه‌ی سه‌روه‌ریی یاسا له‌و وڵاتانه که شه‌ڕی تێیدا ده‌کرێت و ڕای‌گه‌یاند: هه‌وڵی نه‌ته‌وه یه‌کگرتوووه‌کان له‌و باره‌وه ده‌بێ به له‌به‌رچاوگرتنی سه‌روه‌رییی نه‌ته‌وه‌یی و هه‌روه‌ها فره‌ڕه‌نگی فه‌رهه‌نگی و تایبه‌تمه‌ندییه‌کانی هه‌ر یه‌ک له وڵاتانی ئامانج جێبه‌جێ بکرێت.


ئەو رۆژەی جۆ بایدن لە كەركوك بو\nكەركوك/ 13ی كانونی دووەمی 2009/ كۆبونەوەی جۆ بایدن، وەكو سیناتۆر لەگەڵ پێكهاتەكانی كەركوك\n"کەرکوک گەورەترین خاڵی وەرچەرخانە بەرەو توندوتیژی زیاتر..."، جۆ بایدن، سەرۆکی هەڵبژێردراوی ئەمریکا پێش یانزە ساڵ وایوت، ئەوەش دوای سەردانێكی بۆ پارێزگای كەركوك و كۆبونەوە لەگەڵ تەواوی پێكهاتەكان. لە كۆبونەوەكەدا لەسەر یەكنەگرتویی پێكهاتەكانی پارێزگاكە جۆ بایدن وتی"ئێمە عێراق جێدەهێڵین، ئەوکات ئەگەر دیکتاتۆرێک لە سەدام خراپتریش بێت هەقمان نییە، مادام پڕۆژەیەکتان نییە بۆ پێکەوەژیان."\nبایدن كە هەم بۆ گوێگرتن هەم بۆ ئامۆژگاری نەتەوەو ئایینە جیاوازەكان سەردانی كەركوكی كردبو، بە نیگەرانییەوە پارێزگاكەی بەجێهێشتوە، كاتێك هەستیكردوە بۆچونی پێكهاتەكان بۆ ئایندەی پارێزگاكە لەیەكترەوە دورە. ئەو لە كۆبونەوەكەدا داوای لێكردون لەسەر "یەك بەرنامە رێكبكەون و پێكەوە شكۆمەندی بۆ خەڵكی كەركوك بگەڕێننەوە"، تا ئەویش بتوانێت لەگەڵ بەغدا بۆ ئەو مەبەستە قسە بكات.\nکۆبونەوەکە لە 13ی كانونی دوەمی 2009 لە فڕۆکەخانەی کەرکوک بەڕێوەچو، کە ئەوکات بایدن سیناتۆر بو، هاوکات پاڵێوراویش بو بۆ جێگری سەرۆکی ئەمریکا (باراک ئۆباما)، سەردانەکە هاوكات بو لەگەڵ مقۆمقۆی ئەنجامدانی هەڵبژاردنی ئەنجومەنی پارێزگاکانی عێراق کە 31ی هەمان مانگ بۆ بەڕێوەچونی دیاریكرابو بە پارێزگای کەرکوکیشەوە، بەڵام ئەوكات زۆرترین ململانێی هەولێر و بەغدا لەسەر چۆنیەتی بەشداربونی كەركوك بو لەو هەڵبژاردنە.\nسەردانەكە هاوكاتیش بو لەگەڵ ناكۆكی توندی نوری مالیكی، سەرۆك وەزیرانی ئەوكاتی عێراق و مەسعود بارزانی، سەرۆكی پێشوی هەرێمی كوردستان، كە كەركوك خاڵێكی ناكۆكییەكەیان بو.\nدیارنییە کە ئایا ئەمە یەکەم سەردانی بایدن بوە بۆ کەرکوک یان نا، بەڵام ئەحمەد عەسکەری ئەندامی ئەنجومەنی هەڵوەشاوەی پارێزگای کەرکوک، کە لەو کۆبونەوەیەدا بەشداربوە، بە (كەركوك ناو)ی وت "جۆبایدن یەکێک بو لەو سەرکردە ئەمریکییانەی دواتر زۆرترین سەردانی عێراق و کەرکوکی کردوە، خوێندنەوەیەکی وردی لەسەر رەوشی ناوچەکە هەبو و پەیوەندی تایبەتیشی لەگەڵ کەسایەتییەکانی کورد، عەرەب و تورکمانەکاندا هەبو."\nئەحمەد عەسکەری، کە لە نزیکەوە لەگەڵ جۆ بایدندا گفتوگۆی کردبو، وتی "بایدن و هاوەڵانی زیاتر وەکو ئامۆژگاریکار رۆڵیان گێڕاوە و باسیان لە گرنگی پێگەی جوگرافی کەرکوک کردوە، ئاماژەشیان بەوەکردوە کە حکومەتی بەعس ساڵانێکی زۆر هەوڵیداوە ئەم نەتەوانە لەیەک بکات."\nبایدن كە سەرەتای ئم مانگە بوە سەرۆكی نوێی ئەمریكا، لە كۆبونەوەكەی 11 ساڵ لەمەوبەر، وتویەتی "ئێمە داواکارین ئێوە بگەڕێنەوە بۆ رابردوتان کە بە ئارامی ژیاون، ئێمە دەمانەوێت ئەم شکۆمەندییە بگەڕێنینەوە بۆ خەڵکی کەركوك. دەمانەوێت ئێوە لەسەر بەرنامەیەک بۆ کەرکوک رێککەون و ئێمەش لەگەڵ حکومەتی عێراق قسە دەکەین و هاوکارتان دەبین"، ئەحمەد عەسكەری وایوت.\nعەبدولڕەحمان مستەفا، پارێزگاری ئەوكاتی كەركوك، راکان سەعید، جێگری پارێزگار، رێبوار تاڵەبانی جێگری سەرۆكی ئەوكاتی ئەنجومەن لە كۆبونەوەكەدا بەشداربون، لەگەڵ هەریەكە لە ئەحمەد عەسكەری و محەمەد كەمال وەكو نوێنەری كورد، عەبدوڵا سامی عاسی و جواد جەنابی وەكو نوێنەری عەرەب، تەحسین ساری کەهیە و حەسەن تۆران لە بەرەی تورکمانی و سلڤانا بویا وەکو نوێنەری كریستیانەكان.\nلەپاڵئەوانەشدا، جەمال تاهیر فەرماندەی ئەوكاتی پۆلیسی كەركوك و ژمارەیەك فەرماندە و لێپرسراوی تری پارێزگاكەش بەشداربون.\nبەپێی سەرچاوەکانی (كەركوك ناو)، ئەو بەرنامەیەی نوێنەری پێکهاتەکان لە کەرکوک پێشکەشی جۆ بایدنیان كرد، ناوەڕۆکەکانیان لەیەكەوە دوربون، كورد داوای دەكرد كەركوك بە تەواوی بخرێتە سەر هەرێمی كوردستان، عەرەب بە خاكی عێراقیان دەزانی و داوایان دەكرد هەر وەكو خۆی بمێنێتەوە، هەرچی توركمان بو ئەوكات پێداگری دەكرد بكرێتە هەرێمێكی سەربەخۆ.\n"لە کۆبونەوەکەدا هەمو پێکهاتەکان بانگەشەکانی هەڵبژاردنیان بەیەکتر دەفرۆشتەوە"، ئەحمەد عەسکەری، كە ئێستا ئەندامی سەركردایەتی یەكێتییە بۆ (کەرکوک ناو) وایوت.\nمحەمەد کەمال، ئەندامی ئەنجومەنی هەڵوەشاوەی پارێزگای کەرکوک و ئەندامی سەركردایەتی پارتی دیموكراتی كوردستان، بە (كەركوك ناو)ی وت "پێش هاتنی بایدن، دەمانزانی دێت بۆ گفتوگۆ و چارەسەر، بۆیە ئێمە وەکو لیستی برایەتی – زۆرینە كورد بون- پێشوەختە کۆبونەوەی خۆمان گرێداو نوسراوێکی رەسمیمان ئامادەکرد و پێشکەشمان کرد... کاتێک بایدن داوایکرد هەمو پێکهاتەکان پیکەوە پڕۆژەمان هەبێت. ئێمە ئامادەییمان دەربڕی، بەڵام دواتر نەكرا."\nوتیشی "بایدن لە یەکنەگرتویی پێکهاتەکانی کەرکوک نیگەران بوە"، محەمەد كەمال زیاتر وتی "بایدن وتی ئێمە عێراق جێدەهێڵین، ئەوکات ئەگەر دیکتاتۆرێک لە سەدام خراپتریش بێت هەقمان نییە، مادام ئێوە پڕۆژەیەکتان نییە بۆ پێکەوەژیان."\nلە كۆتایی كۆبونەوەكەدا راكان سەعید، پارێزگاری كەركوك بەوەكالەت - ئەوكات جێگری پارێزگار بو-، بە جۆ بایدنی وتوە "تۆ هەر ئەو کەسە نیت کە پڕۆژەیەکت هەیە بەناوی پڕۆژەی بایدنەوە؟". لەوەڵامدا بایدن وتویەتی "ئەوە میدیا وام پێدەڵێن، بەڵام ئەو پڕۆژەیە من خاوەنی نەماوم و بوە بە پڕۆژەیەکی ئەمریکیی و بەناوی منەوە لە ئەنجومەنی سیناتۆرەکانی ئەمریکا لەسەر رەفەکان ماوە و 75 دەنگی لە کۆی 100 دەنگ بەدەستهێناوە... ئەو پڕۆژەیە چارەسەرێکی باشبو بۆ عێراق". محەمەد كەمال ئەو گفتوگۆیەی نێوان راكان سەعید و جۆ بایدنی بۆ (كەركوك ناو) گێڕایەوە.\nپڕۆژەكە خۆی لە دابەشكردنی عێراق بۆ سێ ناوچەی كوردی، شیعەو سوننە دەبینییەوە.\nبەپێی راپۆرتێکی رۆژنامەی (نیوۆرک تایمز)، کە لە 24ی نۆڤەمبەری 2009دا بڵاوکراوەتەوە، مەبەستی سەرەکی سەردانەکەی بایدن بۆ کەرکوک، هەوڵدان بوە بۆ چارەسەری کێشەکانی هەڵبژاردن و تێگەیشتن لە هۆکاری سەختی ململانێیەکان لەسەر ئەو پارێزگایە.\nلە راپۆرتەكەدا هاتوە "سەردانەكە بۆ لە نزیكەوە ئاگاداربون بوە لە رەوشی کەرکوک لە نێوان هەوڵەکانی مەسعود بارزانی، سەرۆکی پێشوی هەرێمی کوردستان لە ئەنجامدانی ریفراندۆم و لەگەڵ نوری مالیکی، سەرۆک وەزیرانی پێشوی عێراق کە دەیویست رێگری بکات."\nلە سەروەختی هاتنی بایدن بۆ عێراق لە ساڵی 2009، مەسعود بارزانی لەهەوڵی ئەوەدا بوە ناكۆكییەكان لەسەر هەڵبژاردنەکان بکات بە دەرفەتێک بۆ ئەنجامدانی ریفراندۆم کە کەرکوکیشی دەگرتەوە. بەڵام عەرەب لە کەرکوک بەربەستی دروستدەكردو ناڕازی بو، بەتایبەت لە بەكارهێنانی ئاماری دەنگدەران و دانیشتوانی كەركوك بۆ رەتکردنەوەی ئەم هەوڵانە. ئەمەش بە یەکێک لەو هۆکارانە دادەنرێت کە تیایدا بایدن سەردانی کەرکوکی کرد.\nهەر لە هەمان راپۆرتدا، ئاماژە بەوە کراوە کە سەردانی بایدن بۆ کەرکوک لە کاتێکدابوە کە گرژییەکانی نێوان عەرەب و کورد بە رێژەیەکی گەورە زیادیکردبو. "هیچ نیشانەیەک لە بەرەوپێشچونی رەوشی کەرکوک نەبو کە کوردەکان بە بەشێکی دانەبڕاو لە ناسنامەی خۆیان دەیانبینی و هاوکات ژمارەیەکی زۆری عەرەب و تورکمانیش بانگەشەی خاوەنداریان دەکرد."\nنیوۆرک تایمز دەنوسێت "8.5 ملیار بەرمیل نەوتی یەدەگی کەرکوکیش وایکردوە کە ئەم شارە ببێتە خەڵاتێک کە هیچ کەسێک نەیەوێت پاشگەزبێتەوە و سازشی لەسەر بكات."\nهەروەها بەپێی ئەو زانیارییانەی كە لەهەمان راپۆرتدا ئاماژەی پێکراوە، بەرپرسە عێراقییەکان خوازیاربون بایدن وەكو ناوبژیوان یان لایەنی سێیەم بێتەناوەوە بۆ چارەسەری کێشەکانیان، کە كەركوك خاڵی سەركی كێشەكان بو.\nنوری مالیکی، سەرۆك وەزیرانی ئەوكاتی عێراق، داواکاربو کە بایدن فشاربخاتە سەر مەسعود بارزانی، سەرۆکی ئەوكاتی هەرێمی کوردستان بۆ دواخستنی پلانی ریفراندۆم لە دەستوری هەرێمی كوردستاندا.\nلە 20ی هەمان مانگدا، پاش هەفتەیەک لە سەردانەکەی بۆ عێراق و کۆبونەوەکەی لە کەرکوک، جۆ بایدن بە فەرمی وەکو جێگری سەرۆکی ئەمریکا دەستبەكاربو.\nلە میدیا ئەمریکییەکان و لەناویاندا "سی ئێن ئێن"، ئاماژە بەوە کراوە کە بایدن پاش گەڕانەوەی بۆ واشنتن ترسی گەورەی هەبوە و نەیشاردۆتەوە لە زیادبونی گرژیی و ململانێیەکان لە کەرکوک، ئەوەش بەهۆی رکابەرییەکانی هەرێم و بەغدا.\nهەر بۆیە دوای سەردانەكە، پەیوەندی تەلەفۆنی لەگەڵ کریستۆڤەر هیل، باڵیۆزی ئەوکاتەی ویلایەتە یەکگرتوەکان لە عێراق و جەنەڕاڵ ئۆدرینۆ، فەرماندەی هێزەکانی ئەمریکا ئەنجامداوە. هەروەها لە پەیوەندی بەردەوامدابوە لەگەڵ مالکی و بارزانی و کەسایەتییە فەرمانڕەواکانی تر.\n"بایدن فشاری خستەسەر مالکی بۆ ئەوەی بەپێی پلانەکان بڕوات و سەردانی هەرێمی کوردستان بکات، هەروەها فشاریشی خستە سەر بارزانی کە ریفراندۆم دوابخات و داوای لە هەریەکێکیان كرد بوەستن لە باسکردنی یەکتر وەکو دوژمنی ئاشتی"، بەپێی نیوۆرک تایمز.\nقوباد تاڵەبانی کە ئەوکات نوێنەری حکومەتی هەرێم بوە لە ئەمریکا، بە رۆژنامەی نیوۆرک تایمز دەڵێت کە ئەوکات بایدن بە بارزانی وتوە "بێ هودەیە" ئەگەر لەم کاتەدا کورد سەربەخۆیی رابگەیەنێت. بەو هۆیەی کە توڕەیی عەرەب لە کوردەکان لە کەرکوک، دەبێتەهۆی دروستبونی توندوتیژیی و ململانێ.\nپاش چەند مانگێک لە سەردانەکەی بۆ كەركوك و لە 2ی حوزەیرانی 2009، بایدن لە چاوپێکەوتنێکدا لەگەڵ ئاژانسی ئەی بی سی، لە وەڵامی پرسیارێکی جۆرج ئۆپۆلۆسی رۆژنامەنوس دەڵێت "نەتەوە یەکگرتوەکان دەستیانکردوە بە پڕۆژەیەک بۆ مامەڵەکردن لەسەر ناوچەكانی جێناكۆك لە عێراق، کەرکوک دەکرێت گەورەترین خاڵی وەرچەرخان بێت بەرەو توندوتیژی زیاتر... سەرکردەکانی عێراق خۆیان داوایان لێکردم کە قسە لەگەڵ سەرکردایەتی کوردی بکەم و پێیان بڵێم کە پەسەندكردنی دەستورەکەیان لەلایەن پەرلەمانی کوردستانەوە زۆر هاوکاریان نابێت، هەروەها داوایانكرد رێگری بکەم لە زیادبونی ململانێیەكان."\nبەپێی میدیا ئەمریکییەکان، بایدن ئەوكات سەرکەوتوانە توانی بەغدا و هەرێم بگەیەنێتە رێککەوتن و لە 31ی كانونی دوەمی 2009 هەڵبژاردنی ئەنجومەنی پارێزگاكانی عێراق بەڕێوەبچێت، بەڵام كەركوك لەو هەڵبژاردنە دەركرا.\nدوابەدوای ئەم سەردانەی ساڵی 2009، جۆ بایدن چەند جارێکی تر سەردانی عێراقی کردەوە، بەڵام بەپێی وتەی ئەحمەد عەسکەری، هیچ پەیامێکی تایبەتی بایدنیان لە دوای سەردانی ساڵی 2009وە لەبارەی كەركوكەوە پێنەگەیشتوە.\nجۆ بایدن، كاندیدی دیموكراتەكان سەرەتای ئەم مانگە توانی بەسەر دۆناڵ ترەمپ-ی ركابەریدا سەربكەوێت و ببێتە 46ەمین سەرۆكی ئەمریكا.\nئەحمەد عەسكەری وتی "ئومێدمان بەوە هەیە کە دەستبەکاربونی بایدن وەکو سەرۆکی ئەمریکا، هاوکاربێت لە پێشخستنی رەوشی کەرکوک و کێشەکانی نێوان بەغدا و هەرێم."\n"ئەوکات کە سەردانی کەرکوکی کرد تەنیا سیناتۆرێک بو، پاشانیش بو بە جێگری سەرۆک، رەنگە هێندە بڕیارەکانی نەڕۆیشتبێت، بەڵام ئێستا سەرۆکە، هەمومانیش دەزانین سەرۆک چ دەسەڵاتێکی هەیە. لەوانەیە بتوانێت هەندێك کێشە چارەسەر بکات"، عەسكەری وایوت.


Sunday, 11.18.2018, 20:48\nنووسینی د. کمال قادر\nوەرگێڕانی لە عربیەوە و زیادکردنی زانیاری زیاتر: زانکۆ ناسر ئەحمەد بەگ\nجنرال سودبلاتوف لە بیرەوەریەکانیدا باسی کۆبوونەوە و بینینی دووهەمی دەکات لەگەڵ بارزانی لە ساڵی ١٩٥٢ ، کە کۆبوونەوەکە پێکهاتبوو لە شێوازی پڕچەککردن و ڕاهێنانەکان و ئەو ئەرکانەی کە بە بارزانی دەبەخشرێت ، کە بە ئەنجامیان بگەیەنێت لە خۆرهەڵاتی ناوین ،... دواتر سودبلاتوف باسی چاوپێکەوتنی سێهەمی دەکات لەگەڵ بارزانی ، لە بارەگای مەشق و ڕاهێنانی سەربازی لە مۆسکۆ لە ساڵی ١٩٥٣ ، کاتێک بارزانی بەسەرپەرشتی سودبلاتوف مەشقی سەربازی پێکردووە و ئامادەی کردووە .\nجنرال سودبلاتوف لە بیرەوەریەکانیدا باسی بەخشینی پلەی سەربازی ئەفسەرانی یەکێتی سۆڤیەت دەکات بە بڕیاری ستالین ، لە دوای تەواو بوونی مەشقە سەربازییەکان ، هەروەها باسی پلەی سەربازییەکەی بارزانی دەکات کە پێی بەخشراوە لە پای تەواوکردنی ئەرکەکانی لە دەزگای هەواڵگری و هۆبەی مەشقی سەربازی لە یەکێتی سۆڤیەت ، وەک دەردەکەوێت پەیوەندی بنەماڵەی بارزانی و ڕووسیا زۆر لە یەکێتی سۆڤیەتیش کۆنترە ، بەوەی کە سودبلاتۆڤ لە نووسینەکانیدا ئاماژەی پێ کردووە دەڵێت جارێکیان بارزانی بە خۆمی ووت کە مێژووی پەیوەندی بارزانیەکان و ڕووسیا بۆ سەد ساڵ بەر لەوە دەگەڕێتەوە و بنەماڵەکەیان زیاتر لە ٦٠ جار پارەو چەکی لە ڕووسیا وەرگرتووە و ڕووسیا یارمەتی بنەماڵەی بارزانی داوە بۆ کارە قێزەونەکانیان .\nزانیارییەکانی سودبلاتوڤ زۆر یەکگرەوەیە و زۆر باوەڕ پێکراوە بەوەی لە بەڵگەنامە هەواڵگرییەکاندا هاتووە کە'' شێخ عبدالسلام بارزانی سەردانی ڕووسیای قەیصەری کردووە بۆ گفتوگۆ پێش جەنگی جیهانی یەکەم '' .. کاتێک سودبلاتوڤ باسی بارزانی دەکات ، وەک کەسێکی ڕێگر و بەکرێگیراو باسی دەکات کە دەزگای هەواڵگری مەشق و ڕاهێنانی پێ دەکات تا کاری پێ بکەن لە دژی سیاسەتەکانی ڕۆژئاوا لە ڕۆژهەڵاتی ناوین .\nیادەوەریەکانی سودبلاتوڤ تا ئێستا یەکەم سەرچاوەیە کە باسی پەیوەندیەکانی بارزانی بکات لەگەڵ دەسەڵاتدارانی ڕووسیا ی سۆڤیەتی لە ماوەکانی نێوان ١٩٤٦ و ١٩٥٨ نە بەڵگە نامەکانی میترۆخین نە بەڵگەنامە هەواڵگریەکانی تر وەک یادەواریەکانی سودبلاتوڤ بە وردی باسی ئەو ماوەی مەشقەی نەکردووە .\nبیرەوەریەکانی سودبلاتوڤ تەنها دەتوانین وەک پێشەکیەکی گرنگ لە پەیوەندی بارزانی و یەکێتی سۆڤیەت باسی لێوە بکەین ، بەڵام نهێنیە گەورەکانی تر لەو دۆکۆمێمنتانەدایە کە لە ئەرشیفی میتروخین و لیژنەی مەرکەزی حزبی شیوعی باسی لێوەکراوە .\nلە ئەرشیفی میترۆخین ئەوەمان بۆ ڕوون بۆوە کە بارزانی ناوە نهێنیەکەی ( سەرۆک)ە کە لە بەڵگەنامەکانی کی جی بی ئاماژەی پێدراوە ، لە ڕێگەی بەڵگەنامەکانی لیژنەی مەرکەزی حزبی شیوعی ئاشنا دەبین بە نهێنیە گەورەکانی بارزانی و جوڵانەوەی کورد بەناوی شۆڕشەوە لە خۆرهەڵاتی ناوین\nشۆڕشی ئەیلول ی مێژووی *'' نە شۆڕش بووە و نە مێژووی لەبەرئەوەی شۆڕشی ئەیلول یەکێک بووە لە کارە نهێنیەکانی دەزگای هەواڵگری (کی جی بی) لە جیهاندا بۆ لێدان و زیان گەیاندن بە کردەوەکانی ڕۆژئاوا ئەوەی کە ناو دەبرێت بە شۆڕشی ئەیلولی گەورە کە بارزانی لە ڕۆژی ١١ ی ئەیلولی ١٩٦١ تەنها لەبەر پێشنیارێک بوو کە (ئەلیکساندر شیلیبین) سەرۆکی دەزگای هەواڵگیری( کی جی بی ) لەو کاتەدا کە نامەو پێشنیارەکانی بۆ نیکیتا خروشۆف لە ناوەڕاستی ١٩٦١ ناردوە .\nبەڵگەنامەکان باسی ماوەی نێوان ١٩٦٠ تا ١٩٦٢ ی جەنگی سارد دەکات لەنیوان خۆرهەڵات و خۆرئاوا ، دەزگای هەواڵگیری ڕۆڵێکی کاریگەری دەبینی لەم جەنگەدا ، لەبەر ئەوەی تەنها هێزی سەرەکی بوو کە بە بێ دەنگی کارەکانی دەکرد بۆ ڕاگرتنی هاوسەنگی ستراتیژیەتی چەکی ئەتۆمی نێوان هێزەکان ، کارەکانی هەواڵگری تەنها خۆی لە کاری هەواڵگری بە تەنها نەدەکرد بەڵکو جەنگی نهێنیان ژێر بە ژێر ڕادەگەیاند کە هؿندەی جەنگی راستەوخۆ کاریگەر بوو ئەم جۆرە جەنگە پێی دەڵێن جەنگی نهێنی یاخوود جەنگی لە بری(نیابی) واتە لەبری ئەوەی دەوڵەتی سەرەکی ڕاستەوخۆ جەنگ هەڵگیرسێنێت دەچیت کاری تر دەکات ، گرووپێک لەبری خۆی ئەو جەنگە بکات بەوەی کە دەزگای هەواڵگری خۆی نە دەچوو چەک هەڵگرن و جەنگی جیهانی هەڵبگیرسێنن ، بەڵکو دەچوون گرووپی چەکداریان درووست دەکرد و ئامادەیان دەکردن و چەک و پارەیان پێ دەبەخشین و لە دژی یەک بەکاریان دەهێنان بۆ هێرش کردنە سەر ئەو حکومەتەی کە مەبەستیان بوو بیروخێنن یا لاوازی بکەن تا بکەوێتە ژێر دەستیان .\nدەزگای هەواڵگری سۆڤیەتی (کی جی بی) وەک دەردەکەوێت لەو بەڵگەنامە بڵاو کراوانەدا جۆری جەنگی لەبری یاخوود بە عربیەکەی (نیابی) بەکارهێناوە دژی ڕۆژئاوا و ئەو دەوڵەتانەی کە خۆی مەبەستی بووە لەو نموونانەش جەنگی نیابی لە عێڕاق و سوریاو لبنان و ئەمریکای لاتین و ئەفریقا و ئاسیا دەکرد .\n(ئەلیکساندر شیلیبین) سەرۆکی دەزگای هەواڵگری یەکێتی سۆڤیەت لە شەستەکانی سەدەی ڕابردوو ، ئەلیکساندر نامەیەک دەنێرێت بۆ سەرۆکی یەکێتی سۆڤیەت ، (نیکیتا خروشۆ) لە ساڵی ١٩٦١ دا و لە ناوەڕۆکی نامەکەدا باس لە کارە پێ سپێدراوەکانی موستەفا بارزانی دەکات ...\nئەمەش دەقی ئەو نامەیەیە کە یەکەمجار لە ڕووسیەوە کراوە بە ئینگلیزی لەلایەن\nپرۆفیسۆر A.Zubok لە زانکۆی تیمبڵی ئەمریکی\nدەقی نامەکە :\nبەهۆکاری بەهۆش خستنەوە و نانەوەی پشێوی لە نؿوان حکومەتی ئەمریکا و ئینگلترا و تورکیا و ئێران و درووستکردنی ئەو هەستەی کە پێگەی ئەم حکومەتانە لە ڕۆژهەڵاتی ناوین لاوازە یاخوود بوونی نییە ، واپێشنیار دەکەم کە سوود لە پەیوەندیە لە مێژینەکەی بنەماڵەی بارزانی و یەکێتی سۆڤیەت وەربگیرێت و بە تایبەت پەیوەندیەکی توند و تۆڵ لە نێوان موستەفا بارزانی سەرۆکی پارتی دیموکراتی کوردستان و کی جی بی درووست بکرێت و جوڵانەوەیەک کوردی باکگراوند ڕووسی لە عێڕاق و ئێران و تورکیا درووست بکرێت ، بە مەبەستی درووستکردنی دەوڵەتێکی بەناو کوردی بە سەرکردایەتی بەکرێگیراومان موستەفا بارزانی و هەموو یارمەتیەکی دارای و چەک و تەقەمەنی پێ دەبەخشرێت ، لەهەمان کات پاڵپشتی خەڵکی سۆڤیەتی بۆ درووست کردنی ئەو دەوڵەتە ڕادەگەیەنین و وا نیشانی دەدەین کە خەڵکی ڕووسی پشتیوانی ئەو جوڵانەوەیە ، ئەو جوڵانەوەیەی کوردستانی سەربەخۆ دەبێتە هۆکارێک کە شپرزەی و بارێکی نالەبار دەخاتە نێوان هێزە ڕۆژئاواییەکان ، لەسەرو هەموویانەوە ئینگلترا بە هۆکاری ئەو ڕێگا وابەستە نەوتیانەی لە نێوان عێڕاق و ئێران و ویلایەتە یەکگرتووەکان ، بەهۆکاری بنکە سەربازیەکانی لە تورکیا و هەموو ئەمانەش دەبێتە هۆکاری درووستکردنی کێشەو تەنگ و چەڵەمە بۆ عبدالکریم قاسم کە لەم ماوەیەی دوایدا ببوە دواکەوتەی سیاسەتەکانی ڕۆژئاوا و هەروەها دەبێت ((جمال عبدالناصر)) ، لە ڕێگەی کەناڵە نهێنیە نا ڕاستەوخۆکان ئاگادار بکرێتەوە کە لە کاتی سەرکەوتنی پڕۆژەی سەربەخۆی کوردی مۆسکۆ پشتیوانی خۆی بۆ بەستنەوەی عێڕاق بە کۆماری یەکگرتووی عەرەبی دەردەبڕێت .\nسەرچاوەی ئەم نامەیە :\nبەڵگەنامەی ئەرشیفی لیژنەی مەرکەزی و کی جی بی ژمارەی سپاردن :\nShelepin to Khrushchev, 29 July 1961, in St.-191/75gc, 1 August 1961, TsKhSD, fond 4, opis 13, delo 81, ll. 131-32).\nدوا بەدوای ئەوەی خروشۆف بە پێشنیارەکانی شیلیبین ڕازی بوو ، بەوەی موستەفا بارزانی هەستێت بە جێ بەجێ گەیاندنی ئەو فەرمانە و درووستکردنی جوڵانەوەی چەکداری کوردی لە عێڕاق لە(( ١١ ی ئەیلولی ١٩٦١ )) ، کی جی بی زۆر بە خێرای لەگەڵ ڕووداوەکان دەڕۆشت ، هەموو کارێکیان بۆ سەرکەوتنی ئەو پڕۆژەیە دەکرد و پێشنیاری زیاتریان بۆ سەرو خۆیان بەرز دەکردەوە تا کارەکان بە باشی بڕوات .\nلەو ڕاپۆرتەی کە جێگری سەرۆکی دەزگای هەواڵگری کی جی بی ئەوکات (پیتر ئیڤاتوشین ) نووسیبوی بۆ لیژنەی مەرکەزی حزبی شیوعی لە(( ٢٧ ی ئەیلولی ١٩٦١ )) دەڵێت :\nبەپێ ی بڕیاری لیژنەی مەرکەزی حزبی شیوعی سۆڤیەتی دەرکراو لە بەرواری(( ١ ی ئابی ١٩٦١ )) لە بارەی ووریابوون و ئاگاداری لە هێزی ئەمریکا و هاوپەیمانەکانی لە بەرلینی ڕۆژئاوا دوا بەدوای جموجۆڵەکانی هێزە عەشایەرە کوردیەکان لە باکوری عێڕاق واتە کوردستان پێشنیاری ئەم خاڵانە دەکەین :\n١- هەموو تواناکانی (کی جی بی) بەگەڕ بخرێت لە پێناو درووستکردنی خۆپیشاندان بە کوردەکان لە دژی پەیوەندیەکان و سیاسەتەکانی عبدالکریم قاسم و هاوەڵەکانی لە هند و ئەندونوسیا و ئەفعانیستان و کینیا و ووڵاتەکانی تری هاوپەیمانی عێڕاق .\n٢- درووستکرنی پەیوەندی لەگەڵ بارزانی و داوای لێ بکرێت کە جڵەوی جوڵانەوەکە بەرنەدات وجوڵانەوەکە لە خێڵێتیەوە بەرەو دیموکراتی بیبات وەهەروەها ئاگاداری بارزانی بکرێتەوە کە کردەوەکانی زۆر بە ووریای ئەنجام بدات تا ڕۆژئاوا '' ڕووسیا بەم پڕۆژەیە تێوە نەگلێنن و تۆمەتباری نەکەن بە دەست تؿوەردان لە بارودۆخی ناوخۆی عێڕاق ''.\n٣- کی جی بی ڕاسپێردرێت بە مەشق پێکردنی هێزێکی سەربازی لە پیاوانی کوردی نیشتەجێی خاکی ڕووسیا کە پێک هاتبێت لە (( ٥٠٠ بۆ ٧٠٠ ))کەس تا بارزانی فێری هەندێک تاکتیکی سەربازی بکرێت و هەندێک لە پیاوەکانی مەشق پێ بکرێت بۆ کاری ( تۆپ و هاوەن و پەیوەندی لاسلکی و گروپی بۆردومان و گرووپی تەقاندنەوە ) بۆ پشتیوانی لە جوڵانەوەی کوردی لە کاتی پێویستدا .\nئەرشیفی لیژنەی مەرکەزی بەم ژمارەی تۆماری ( P.Ivashutin to CC CPSU, 27 September 1961, St.-199/10c, 3 October 1961, TsKhSD, fond 4, opis 13, delo 85, ll. 1-4\nبەڵام ئەوەی کە(( کی جی بی)) زانیارییان لەبارەیەوە نەبوو ئەوە بوو ڕۆژئاوا ئاگاداری پەیوەندیە تایبەتەکانی بارزانی و یەکێتی سۆڤیەت بووە لە نامەکەدا ، کە باڵیۆزی ئەمریکی لە عێڕاق ناردوویەتی بۆ وەزیری دەرەوەی ئەمریکا لە ((ئۆکتۆبەری ١٩٥٨)) واتە دوای ٣ مانگ بەسەر شۆڕشی تەمووز نامەکە دەڵێت ((شیوعیەکان هێزێکی باشیان هەیە بۆ ڕووبەڕووبونەوەی عبدالکریم قاسم بۆ نموونە لە ڕێگای سەرکردەی کوردی موستەفا بارزانی کە ماوەیەک پێش ئێستا لە ڕووسیا گەڕاوەتەوە بۆ عێڕاق .. بارزانی ١١ ساڵ لە یەکێتی سۆڤیەت ماوەتەوە و پێگەیەکی بەهێزی هەیە لە نێوان خەڵکی کورددا و تواناکانی بۆ نانەوەی ئاڵۆزی و پشێوی توانایەکی بێ کۆتا و بەهێزی هەیە ، لەبەر ئەوە بە بڕوای ئێمە هەڕەشەیەکی گەورە کە ڕووبەڕووی عبدالکریم قاسم ببێتەوە ئەمڕۆ لەلایەن شیوعیەکانەوەیە .\nڕاپۆرتی وەزارەتی دەرەوەی ئەمریکی کە پرۆفیسۆر ZUBOK بڵاوی کردۆتەوە بە ژمارەی سپاردن البروفسور Zubok، رقم الوثيقة:\n(.” See Gallman to Department of State, 14 October 1958, in U.S. Department of State, Foreign Relations of the United States, 1958-1960, Vol. XII (Washington, DC: Government Printing Office, 1993), 344-46 (see Zubok, 21).\nجوڵانەوەی کوردی بەم شێوازە بووە لە عێڕاق ، کە لە سەرەتای شەستەکانی سەدەی ڕابردوو کارتێک بووە بەدەستی مۆسکۆوە بۆ ئیستفزاز کردنی حکومەتی عێڕاقی ، کە لە هەندێک کاتتدا ئەم کارتە زۆر سەرکەوتوو بووە .\nلە ئەرشیفەکانی میتروخین هاتووە دەڵێت کی جی بی (یفکینی بریماکوف ) ی ناردووە بۆ عێراق لەناوەڕاستی شەستەکان ی سەدەی ڕابردوو لە ژێر پەردەی ڕۆژنامەنووس بەڵام لە ڕاستیدا یەکێک بووە لە بەکرێگیراوانی ( کی جی بی ) و ناوە نهێنیەکەی (ماکس ) ە پەیوەندیەکی توند و تۆڵ لە نێوان ((لیفکینی بریماکوف)) و بارزانی هەبووە و وە هەروەها ڕۆڵی سەرەکی هەبووە بۆ بەجێ گەیاندنی پەیماننامەی( ١١ ی ئازاری ١٩٧٠) لە نێوان حکومەتی عێڕاق و بارزانی وە هەروەها ئەم نێوەندگیرەی بریماکوف بێ بەرامبەر نەبووە بەوەی حکومەتی عێڕاقی ماندوو بوبو لە جەنگی بەرامبەر کوردەکان و دەیویست ئەو جەنگە کۆتای پێ بهؿنێت بۆیە مۆسکۆ نێوەندگیری خۆی دەرخست بۆ حکومەتی عێڕاق بە مەرجێک چاو لابەن لە چالاکی و جموجۆڵەکانی حزبی شیوعی لە عێڕاق و توند کردنی پەیوەندیەکانی عێڕاق و مۆسکۆ لە هەموو بوارەکاندا .\nهەر ئەوەش ڕووی دا دوای پەیماننامەی ١١ ی ئازار بەوەی کە حکومەتی عێڕاق هەموو چاودێریەکی لەسەر حزبی شیوعی لابرد و ئەم حزبە جەبهەی پێشکەووتوی درووستکرد لەگەڵ حزبی بعس ی عێڕاقی کە حزبی دەسەڵاتتدار بوو لە عێڕاق و پەیماننامەیەکی دۆستانەشی ئیمزا کرد لەگەڵ یەکیتی سۆڤیەت .\nبەڵام دوای ئەوەی حزبی بعس هێزی خۆی درووست کردەوە ، هێزەکانی ڕێکخستەوە بە یارمەتی مۆسکۆ ... دەستی کرد بە درووستکردنی تەنگ و چەڵەمە لەبەرامبەر جێ بەجێ کردنی خاڵەکانی ڕێککەوتن ، نامەکەی ١١ ی ئازار بە یارمەتی مۆسکۆ تا وای لێ هات کۆتای بە جوڵانەوە چەکداریەکە هێندرا لە ڕێگەی ڕێککەوتنامەی سنوور کە ناسراوە بە ڕێککەوتن نامەی جەزائیری ١٩٧٥، بەمەش عێڕاق تا دەهات هەنگاو بە هەنگاو لە ڕۆژئاوا نزیک بۆوە بەوەی ڕۆژئاوا نەی دەویست عێڕاق بکەوێتە ژێر ڕکێفی مۆسکۆ بۆیە ڕۆژئاواش لەلای خۆیەوە وەک ڕووسیا پشتی کردە بارزانی و بارزانی بە سەرشۆڕێکی مێژووی و بەکرؿگیراوێکی دۆڕاو مایەوە و دواتر بارزانی مەیوەندی لەگەڵ ئیسرائیل بەست کە هەرچەندە پەیوەندی بارزانی و ئیسرائیل دەگەڕێتەوە بۆ پێش درووستبوونی دەوڵەتی ئیسرائیل بەوەی کە بنەماڵەی بارزانی نزیکیەکی لە ڕادەبەدەریان هەبووە لە گەڵ جوەکان یاخوود یەهودیەکان و یەکێک لە دامەزرێنەرانی دەوڵەتی ئیسرائیل بە ناوی ( موشی بارزانی ) کە دەکاتە پورزای ملا موستەفا و ئەم کەسایەتیە ئەوەندە دڵسۆزی ئیسرائیل بووە سەرۆک وەزیرانی ئیسرائیل (مناجم بیجن ) داوای کردووە کە کاتێک مرد گۆڕەکەی لە تەنیشت گۆڕەکەی موشی بێت .\nکۆتای بەشی دووهەم\nبەشی سێهەم باس لە بەکرێگیراوی موستەفا بارزانی و کوڕەکانی دەکات بۆ ئیسرائیل و تەنانەت مەشق پێکردنی مسعود بارزانی و براکانی لە لایەن دەزگای هەواڵگری مۆسادی ئیسرائیلی .\nدۆنمە: جولەکە هەڵگەڕاوەکانی تورکیا (بەشی یەکەم)


Diplomatic Magazine | لە پێکدادانەکەدا، ئێمە لە کۆنتێنەری چیندابین یان ئەمەریکا؟\nپەیوەندییە نێو دەوڵەتیەکان، بەرلەوەی پەیوەندی سیاسی - دیبلۆماسی بن، پەیوەندی ئابووری - بازرگانین، مۆنۆپۆلکردنی بازرگانی جیهانی لەلایەن ئەمریکاوە بەرەو کۆتایی دەڕوات، هێزێکی ئابووری - بازرگانی رکابەری لەجیهاندا بۆ دروستبووە کە لەتوانایدایە بەنرخی هەرزانترو کاتی خێراتر کاڵاکانی بگەیەنێتە دوورترین شوێنی دنیا، ئەویش هێزی ئابووری - بازرگانی چینە.\nپاڵەپەستۆی جیوگرافی بەشێک لە فشارەکانی ئەمریکا لە رۆژهەڵاتی ناوەڕاست و باشووری ئاسیادا، دروستکردنی پاڵەپەستۆی سەربازیە بۆ سەرچین و هاوپەیمانەکەی کە روسیایە.\nرۆژهەڵاتی ناوەڕاست، بەتایبەتی لە دیواری ئاسیاوە کە ئێرانە، ئەمریکا دەیەوێت بەر بە کشانی ئابووری چین و میلیتاری روس بگرێت.\nلەباشوری ئاسیاشەوە، بەتایبەتی لە گەرووی مەلەکا ( مەلقە) لەنێوان مالیزیا و ئەندنوسیاوە ئەمریکا دەیەوێت ڕێگری لە جوڵەی دەریایی چین بکات، بۆئەوەی نەتوانێت بەئاسانی بازرگانیەکەی بەجیهاندا بکشێت.\nلەبەرانبەردا چینیەکان پرۆژەی ڕێگای حەریریان زیندووکردۆتەوە، کە بە درێژایی هەزاران کیلۆمەتری زەمینیدا لە چینەوە بۆ ئەوروپا درێژدەبێتەوە، جیهانگری نوێ بە شێوازی چینی بەو جیوگرافیایانەدا بڵاودەکاتەوە کە ڕێگای حەریری - ئابووری چینی بەناویدا گوزەردەکات . هاوتەریب بەو ڕێگایە، چینیەکان پشتیوانی ئابووری و مالی خۆیان بەو وڵاتانە دەبەخشن تا پرۆژەکەیان سەربگرێت، ببێتە ئەڵتەرناتیڤی ئابووری ئەمریکی لە جیهاندا.\nدەرچوونی چین لە پاڵەپەستۆ جیوگرافیەکانی ئەمریکا، دەکاتە دەست بەسەرداگرتنی ( چینی و روسی ) بەسەر ئابووری جیهاندا کە ئەمەش هەڕەشەی جدی یە بۆ سەر بوون و کیانی ئەمریکی.\nداڕشتنەوەی نەخشەکانی جیهان نەخشە ئابووری و سیاسیەکانی جیهان لە پاش کەوتنی یەکێتی سۆڤیەتەوە بە قازانجی ئەمریکی داڕێژرایەوە، بەڵام بە بوژانەوەی ڕوسی و گەشە گەورە ئابووریەکەی چینییەکان، جارێکی تر دوو جەمسەری لە جیهاندا لەنێوان روس -چین - هاوپەیمانەکانیان و ئەمریکا -هاوپەیمانەکانی پێوستی بەداڕشتنەوەیە، زۆربەی ناکۆکی و بەریەککەوتنەکانی ئەم ساڵانەی دواییش لە جیهاندا بۆ ئەو داڕشتنەوەیە دروست بوون. ئەمەش بۆتە هۆکاری دروستبوونی قەیرانی ئابووری لەدنیادا .\nساڵی ٢٠٢٠ ، ساڵی رکود (ریساژن ) و قەتیسبوونی ئابووری یە لە جیهاندا . ڕێکەوتنە بازرگانیەکانی نێوان چین و ئەمریکا ناتوانێت فریای ئابووری جیهان بکەوێت ، چونکە ڕێکخراوی بازرگانی جیهانی لەبەردەم هەڵوەشاندنەوە و سڕبوونی تەواوەتیدایە. زۆربەی دەوڵەتان بەهۆی ئابڵۆقەکانی ئەمریکاوە بۆسەر چین و روسیا و ئێران و وڵاتانی ترەوە دووچاری دابڕان و ڕاگرتنی ئاڵۆوگۆڕی بازرگانی بوون لەنێوان یەکدیدا .\nئەمەش جۆرێکە لە جەنگی ئابووری لەنێوان وڵاتاندا و کاریگەری لەسەر ئابووری جیهان داناوە، لەهەمان کاتدا ئەمریکا نیگەرانە لە کشانە ئابووری و بازرگانیەکانی چین کە کاریگەری لەسەر دراوەکەی ( دۆلار) داناوە و بەرەو روخانی دەبات .\nدۆناڵد ترەمب دەڵێت : چینیەکان ساڵانە زیانی دوو تریلیۆن دۆلار بە ئەمریکا دەگەیەنن بەهۆی کاڵاکانیانەوە بەتایبەتی کاڵاکۆپی کراوەکانەوە . بۆیە لەقەرەبووی ئەو زیانەدا داوا لە چینیەکان دەکەن بایی ٣٥٠ ملیار دۆلار کاڵای ئەمریکی بکڕن.\nهێشتا ئەو ڕێکەوتنە سەرەتاییە ناتوانێت ببێتە فریادڕەسی ئابووری جیهانی و ببێتە ڕێکەوتن لەسەر داڕشتنەوەی نەخشەی ئابووری و سیاسی جیهان ، چونکە چینی و ڕوسەکان وەک جەمسەری دووەم داوای پێگە و بەشی نفوزی خۆیان دەکەن لە سیاسەتی جیهانیدا و دەیانەوێت ئەمریکا ناچاربکەن ئەو دابەشکردنەیان لەگەڵدا بکات.\nئابووری ئەمریکا کۆی ئابووری ساڵانەی جیهان بایی ٨٥ ترلیۆن دۆلارە، لەسەدا بیستی ئەو ئابووریە بەشی ئەمریکایە. بەڵام کێشەی ئەمریکا بەبەراوورد بەو داهاتە زەبەلاحە، قەرزە گشتییەکانییەتی کە بایی ٢٥٠ ترلیۆن دۆلارە .\nئەمریکا قەرزە گشتیەکانی سێ ئەوەندەی داهاتی گشتی دەبێت . ئەمەش لاوازی ئەو وڵاتە زلهێزەیە لەکۆی سیستەمی ئابووری جیهاندا .\nئەگەر کڕینی سەنەدەکانی دراوەکەی لەلایەن سعودیەی عەرەبی و چینیەکانەوە ڕابگیرێت یان داوای بکەنەوە بەهای دۆلاری ئەمریکی ملیۆنێک بار زیاتر دادەبەزێت کە دەکاتە ملیۆنێک خوار سفرەوە لە ئابووریەکەیدا. ئەو خاڵەلاوازەی ئەمریکا لەبەردەم هەڕەشەی چینیەکاندایە لەحاڵێکدا ئەمریکا فشاری زیاتر بخاتە سەرچین، یان ئەگەری هەڵگیرسانی جەنگێکی گەورە هەیە لەنێوانیاندا. لەپێناو ڕوونەدانی ئەو جەنگەدا، ئەمریکیەکان لەئاییندەدا ناچاردەبن سیستەمی دوو جەمسەری لە جیهاندا قبوڵ بکەن، لەپێناو ڕزگارکردنی ئابووری وڵاتەکەیان نەخشەی سیاسی جیهان لەنێوان خۆیان و ڕوس و چینیەکاندا دابەشبکەنەوە .


ANF | یەکێتی ئەوروپا ٩٧ هێڵی ئاسمانیی خستە لیستی ڕەشەوە\nیەکێتی ئەوروپا ٩٧ هێڵی ئاسمانیی خستە لیستی ڕەشەوە\nکۆمیسۆنی ئەوروپا ٩٧ هێڵی ئاسمانیی خستە لیستی ڕەشەوە، چونکە بە پێی ستانداردەکانی ئاسایشی نێونەتەوەیی نین و هێڵی ئاسمانیی عێراق و ئێرانیشی تیادایە.\nسێشه‌ممه, 7 Dec 2021, 08:40\nکۆمسیۆنی ئەوروپا لیستێکی لە هێڵە ئاسمانییە قەدەغەکراوەکان بڵاوکردەوە، ڕۆژانە لە هێڵی ئاسمانیی ئەوروپادا کار دەکەن. بەپێی پێداچوونەوە بە فڕینەکان و گەشتەکاندا ٩٧ کارپێکەر و ئۆپەراتۆر لە ئەوروپا قەدەغەکران.\nسەدا ٩٠ی هەموو کۆمپانیا ئاسمانییەکانی ١٥ وڵات ئێستا لە لیستی ڕەشی یەکێتی ئەوروپادان. ئەو وڵاتانەش بریتین لە: ئەفغانستان، ئەنگۆلا، ئەرمینیا، کۆنگۆ، کۆماری دیموکراتیکی کۆنگۆ، جیبۆتی، گینەی ئیستوایی، ئێریتریا، قرقیزستان، لیبریا، لیبیا، نیپاڵ، ساو تۆمی و پرێنسیپی، سیرالیۆن و سودان.\nکۆمسیۆنی یەکێتیی ئەوروپا رایگەیاند، ئەو قەدەغەکردنە "بەهۆی ناتەواوی چاودێریی ئەمنی لەلایەن دەسەڵاتدارانی هێڵی ئاسمانی و فڕۆکەوانیی ئەو وڵاتانەوە" سەپێنراوە.\nکارکردنی ٧ کۆمپانیای هێڵی ئاسمانیش قەدەغە کراون، کە بریتین لە: کۆمپانیای ئاسمانیی ئاڤیۆر لە ڤەنزویلا، کۆمپانیای ئاسمانیی بلو وینگ لە سۆرینام، کۆمپانیای هێڵی ئاسمانیی ئێران، کۆمپانیای هێڵی ئاسمانیی عێراق، کۆمپانیای هێڵی ئاسمانیی مید - ڤیوی نێجیریا، کۆمپانیای هێڵی ئاسمانی سکۆلی رووسیا و ئەیر زیمبابۆی.\nکۆمیسیۆنەکە رایگەیاندووە، دەستنیشانکردنی "کەموکوڕییە ئەمنییە جدییەکان" هۆکارن بۆ دانانی ناوی ئەو کۆمپانیایانە لە لیستی رەش دا.\nئەندامی پێشووی گواستنەوە ئادینا ڤالینا لەو بارەیەوە وتی: "پاراستنی بەرزترین ئاستی ئاسایش مەرجێکی سەرەکییە بۆ هەموو گەشتیاران و ڕێبواران و کارمەندانی ئاسمانی. لیستی ئاسایشی هەوایی یەکێتیی ئەوروپا یەکێک لە کاریگەرترین ئامرازەکانی ئێمە دەمێنێتەوە و ئێمە پێوەی پابەند دەبین".\nلە ماڵپەڕی کۆمیسیۆنەکە ئەوەش هاتووە: "دابینکردنی بەرزترین ئاستی ئاسایشی فڕۆکەوانی بۆ ئەوروپییەکان و هەموو گەشتیارەکانی تر، کە گەشت دەکەن بۆ یەکێتیی ئەوروپا و ئەوانەى لە ناوخۆی یەکێتیی ئەوروپادا دەگەڕێن، بنەمای سیاسەتی ئاسایشی فڕۆکەوانی کۆمسیۆنەکەیە".\nلەلایەکی ترەوە ئەیر مۆلدۆڤا، هیسکی و فلایۆن، کە خزمەتی فەرەنسا دەکەن و هەموو هێڵە ئاسمانییەکان "دوای بەشداریکردنی ئاسایشی ئاسمانی لە وڵات دا" و بڕوانامەیان وەرگرتووە، ناوەکانیان لە لیستی رەش دا دەرهێنراوە.\nله هێرشێكی داعشدا چوار سه‌ربازی عێراقی كوژران\nلە ئەڵمانیا ئێمزا کۆدەکردێتە بۆ دەرهێنانی پەکەکە لە لیستی تیرۆر\nچین لە قەیرانی ئوکراینادا لایەنگری رووسیایە


سڵاوی خواتان لێبیێت. ئەگەر پیاو ئەرکی سەرجێی بەجێ نەهێنێت له‌گه‌ڵ خێزانیدا ئایە گوناهبار دەبێت؟\nله مه‌رجه پیرۆز و سه‌ره‌کییه‌کانی هاوسه‌رگیریی ئه‌وه‌یه هه‌ردوولا بگه‌نه ئاره‌زووی حه‌ڵاڵ و دوور له گوناهه لایه‌نی سێکسی خۆیان تێر بکه‌ن، ته‌نها ئه‌و ڕێگه‌یه دروسته بۆ تێرکردنی ئاره‌زووه‌کانی هه‌وه‌س، هه‌ر له‌به‌رئه‌وه‌یه کاتێک پیاو داوای سه‌رجێی له خێزانی ده‌کات پێویسته له‌سه‌ر بێت به‌ده‌م داوایه‌که‌یه‌وه مه‌گه‌ر پاساوێکی شه‌رعی هه‌بێت که نه‌توانێت وه‌کو ئه‌وه‌ی ئازارێکی هه‌بێت یاخود هه‌ر ڕێگرییه‌کی تر که ڕێگه‌ی پێبدات. سزای ئافره‌تێک ئه‌گه‌ر ڕێگری بکات نه‌فره‌تی مه‌لائیکه‌یه هه‌تاوه‌کو ڕۆژ ده‌بێته‌وه" إذا باتت المرأة هاجرة فراش زوجها لعنتها الملائكة حتى تصبح." متفق عليه. مه‌به‌ست له فه‌رمووده‌که‌ش ئه‌وه‌یه که سه‌رجێی مافێکی نێوانی ژن و مێرده، پێویسته ژن ئه‌و مافه بۆ پیاو ئاسان و جێبه‌جێ بکات، پیاویشی باس کردووه لێره‌دا له‌به‌رئه‌وه‌ی پیاوان زیاتر داوا ده‌که‌ن و زۆرتریش ئاره‌زووی سێکسیان ده‌وروژێت و ده‌جوولێت.\nبۆ ئافره‌تانیش ڕێی تێده‌چێت هه‌مان حوکمی هه‌بێت، چونکه ئه‌و مافه بۆ هه‌ردوولایه، ئه‌گه‌ر پیاوان پاساوێکی شه‌رعییان نه‌بێت و خێزانه‌کانیان پشتگوێ بخه‌ن له‌و بواره‌دا، به تایبه‌تی ئه‌وانه‌شیان که داوایان هه‌یه، ئه‌وانه‌ش که داوا ناکه‌ن له شه‌رمدا یاخود وه‌کو سروشتیان پیاوه‌کانیان ئه‌رکی سه‌رشانیانه ئاماده‌یی خۆیان پیشان بده‌ن و کارئاسانی ئه‌نجام بده‌ن.\nئیبن ته‌یمییه-ڕه‌حمه‌تی خوای لێ بێت- فه‌رموویه‌تی؛ يجب على الزوج أن يطأ زوجته بالمعروف، وهو من أوكد حقها عليه أعظم من إطعامها. ومقدار الواجب في ذلك بحسب حاجتها وقدرته على الصحيح. واته؛ پێویسته له‌سه‌ر پیاو له‌گه‌ڵ خێزانی خۆی بنوێو سه‌رجێی له‌گه‌ڵ بکات به چاکی، به‌ڵکو ئه‌وه مافه و له هه‌ره گرنگه مافه‌کانێتی و گرنگتره له بژێوی و نانپێدانی(به‌خێوکردنی)، بڕی واجبه‌که‌ش به‌پێی پێویستی ئافره‌ته‌که‌یه هه‌روه‌ها به‌پێی توانای پیاوه‌که‌ش به‌پێی بۆچوونی دروست و په‌سه‌ند.\nid => 3568\nheadTitle => 'سه‌رجێی ماف و ئه‌رکه له نێوانی هه‌ردوو هاوسه‌ر!'\n[0.42 ms] SELECT `dangiislam_faqs`.* FROM `dangiislam_faqs` WHERE (id = '3568') LIMIT 1\n[0.31 ms] SELECT `dangiislam_faqs`.* FROM `dangiislam_faqs` WHERE (((`dangiislam_faqs`.`id` = 3568)))\n[3.38 ms] UPDATE `dangiislam_faqs` SET `clicked` = ? WHERE (`dangiislam_faqs`.`id` = 3568)\n[0.36 ms] SELECT `dangiislam_faqs`.* FROM `dangiislam_faqs` WHERE (`dangiislam_faqs`.`id` = 3568) LIMIT 1\n[0.3 ms] SELECT `dangiislam_faqs`.* FROM `dangiislam_faqs` WHERE (id = '3568') AND (approved='1') LIMIT 1\n[7.84 ms] SELECT `dangiislam_faqs`.* FROM `dangiislam_faqs` WHERE (category_id = 364) AND (approved='1')\n[3.83 ms] SELECT `dangiislam_faqs`.* FROM `dangiislam_faqs` WHERE (category_id = 364) AND (id <> '3568') AND (approved='1') ORDER BY `id` desc LIMIT 5\n[7.07 ms] SELECT `dangiislam_faqs`.`id`, `dangiislam_faqs`.`question_title`, `dangiislam_faqs`.`question` FROM `dangiislam_faqs` WHERE (approved='1') ORDER BY `jrn` desc LIMIT 5\n[0.23 ms] SELECT `dangiislam_faqs_cat`.* FROM `dangiislam_faqs_cat` WHERE (id = 364) LIMIT 1\n1.11.3/5.3.29 Variables Debug Not authorized 13 in 24.15 ms Registry (6)«


ڕکاوا، سۆما - ویکیپیدیا، ئینسایکڵۆپیدیای ئازاد\nRīkābād - ریگ‌آباد - Rigabad\nپۆتانەکان: 37°57′19.5″N 44°48′31.5″E / 37.955417°N 44.808750°E / 37.955417; 44.808750پۆتانەکان: 37°57′19.5″N 44°48′31.5″E / 37.955417°N 44.808750°E / 37.955417; 44.808750\n١٬٩٤٦ مەتر (٦٬٣٨٥ پێ)\nڕکاوا گوندێکە، کەوتووەتە گوندەواری سۆما ئەڤراز، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nڕکاوا ھاوسنوورە لەگەڵ ئەم گوندانە:\nلە باکوورەوە لەگەڵ گوندی سیدا.\nلە باشوورەوە لەگەڵ گوندی نورەدیناوا.\nلە ڕۆژاواوە لەگەڵ گوندی گەلەخڕ.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢٢٤) کەس و (٣٨) خێزان بووە.\nوەرگیراو لە «https://ckb.wikipedia.org/w/index.php?title=ڕکاوا،_سۆما&oldid=904519»\nئەم پەڕەیە دواجار لە ١٨:٠٨ی ٦ی شوباتی ٢٠٢٢ نوێ کراوەتەوە.


دادگەھا ناڤدەولەتی دۆزا ئیرانێ یا ل دژی ئەمریکایێ قەبوول کر - دارکا مازی\nدادگەھا ناڤدەولەتی دۆزا ئیرانێ یا ل دژی ئەمریکایێ قەبوول کر\nدادگەھا دادێ یا ناڤدەولەتی کو دادگەھا بلندا نەتەوێن یەکبوویی یە، رۆژا چارشەمێ رازیبوونا خوە نیشان دا کو گوھداریا سکالایا ئیرانێ یا ل دژی جەزایێن ئەمریکا یێن ژ بەر بەرنامەیا ئاتۆمی یا وی وەلاتی بکەت.\nئەمریکایێ دلگرانیا خوە ل ھەمبەر بریارێ نیشان دا و دبێژیت، نە د تایبەتمەندیا وێ دادگەھێ دایە کو وێ دۆزێ ببینت.\nسەرۆکێ دادگەھا دادێ یا ناڤدەولەتی، عەبدولقاوی ئەحمەد یووسف راگھاندیە، دادوەرێن دادگەھێ ئیعتیرازا پارێزەرێن ئەمریکی رەد کرنە. نھا وێ دادگەھێ بریار دایە گوھداریا سکالایا ئیرانێ بکەت، لێ دبیت کو چەند سال پێویست بن ھەیا کو بریارا داوی ل سەر دۆزە بهێتە دان.\nئیرانێ پێشوازی ل ڤێ بریارا دادگەھا دادێ یا ناڤدەولەتی یا ل لاھایێ کر و وەزارەتا دەرڤەیا ئیرانێ ئەڤ بریار وەکو “سەرکەفتن” ب ناڤ کر.\nوەزارەتا دەرڤەیا ئەمریکایێ ل ھەمبەر ڤێ بریارێ کارڤەدان نیشان دا و راگھاند، کو ئەو ژ ڤێ بریارێ “بێھێڤی” بوونە. بەردەڤکا وەزارەتا دەرڤەیا ئەمریکایێ دیار کر: “د قۆناغا داهاتی یا ڤێ دۆسیەیێ دە ئەم دێ ڤێ یەکێ شرۆڤە کین کو چما ئیدیعایا ئیرانێ بێ مفایە.”\nپێشتر واشنگتۆنێ گۆتبوو، دادگەھا ناڤدەولەتی یا ل لاھایێ مافێ وێ یەکێ نینە و نە د تایبەتمەندیا وێ دایە، لەوما دڤێت دەست ژ دێتنا وێ دۆزە بەردەت.\nواشنگتۆنێ ھەروھا گۆتبوو، جەزایێن ل سەر ئیرانێ پێویستن، ژ بەر کو ئیران “مەترسیەکا جددی”یە بۆ سەر ئەولەھیا جیھانێ.\nسالا 2018ێ ئیدارەیا دۆنالد ترامپ پشتی کو ژ رێکەفتنا ئەتۆمی یا ل گەل ئیرانێ ڤەکێشا، جەزایێن ل سەر ئیرانێ ڤەگەراندن.\nتەھرانێ وی دەمی ل دژی وێ پێنگاڤا واشنگتۆنێ، ل دادگەھا دادێ یا ناڤدەولەتی گلی تۆمار کر. تەھران د گلینامەیا خوە دا دبێژیت، سزایێن سەپاندی پەیماننامەیا ھەڤرێتیێ یا سالا 1955ێ د ناڤبەرا ئیران و ئەمریکا دا بنپێ دکەن. ئەو پەیماننامە تایبەتە ب رێکخستنا پەیوەندیێن ئابۆرییێن ناڤبەرا ھەردو وەلاتان.\nبریارا دادگەھا ناڤدەولەتی یا نەتەوێن یەکبوویی د دەمەکێ دایە، کو سەرۆکێ ئەمریکایێ جۆ بایدن دخوازیت ب دیپلۆماسیێ ئیرانێ رازی بکەت، بەرنامەیا خوە یا ئاتۆمی سینۆردار بکەت.


12 ی ڕێبەندان ساڵوەگەڕی گەڕانەوەی ئیمام خومەینی بۆ ئێران | نمایش خبر | کوردواری\nسه‌شنبه، 12 بهمن 1400\nکۆمەڵایەتیسلاید شو - ماڵپەڕ\nبە پێی راپۆرتی ئاژانسی هەواڵی مێهر، پاش شۆڕشی خەڵک و چوونە دەرەوەی شای ئێران، شاپور بەختیار وەکوو تەنیا هیوای ڕژیمی پالەوی لە ئێراندا مابوو. لە لایەکی دیکەوە خۆپیشاندانی خەڵک هەموو رۆژێ زیادی دەکرد و دروشمی سەربەخۆیی، ئازادی، کۆماری ئیسلامی وەکوو گرینگترین داخوازی خەڵک باسی دەکرا. ئیمام خومەینی کە مەرجی گەڕانەوەی خۆی بۆ ئێرانی چوونە دەرەوەی شای پالەوی ڕاگەیاندبوو، بە هەڵاتنی ئەو لە 26ی بەفرانباری 1357 بڕیاری دا بگەڕێتەوە بۆ ئێران.\nپاش هەڵاتنی شای ئێران ئیمام خومەینی ئەمەی یەکەم قۆناغی کۆتایی هێنان بە دەسەڵاتی 50 ساڵەی ڕژیمی پالەوی زانی و ئەم سەرکەوتنەی لە خەڵکی ئێران پیرۆزبایی کرد و رایگەیاند دەگەڕێتەوە بۆ ئێران.\nلە حاڵێکدا کە لایەنگران و هاوڕێیانی ئیمام خومەینی خەریکی بەرنامە داڕشتن بۆ گەڕانەوەی بوون، بەرپرسانی ڕژیمی زایۆنی دەترسان بۆیە بەدوای ڕێگایەک بۆ ڕێگری کردن لە هاتنەوەی ئیمام بوون.\nپاش بڵاوبوونەوەی هەواڵی داخرانی فڕۆکەخانەکان، خەڵک ڕێپێوان و خۆپیشاندانیان بەڕێوە برد و ناڕەزایی خۆیان دەربڕی. لە ئاکامدا ئێوارەی 11ی ڕێبەندان ئیمام خومەینی لە فەڕەنسەوە گەڕایەوە و لە 12ی ڕێبەندان لە لایەن خەڵکی ئێرانەوە پێشوازییەکی لێ کرا کە لە مێژوودا بێ وێنە بووە.\nئەم رۆژە دەستپێکی مێژوویەکی دیکە بۆ ئێران بوو و بۆیە لە ڕۆژژمێرەکاندا وەکوو سەرەتای دەیەی پیرۆزی فەجر تۆمار کرا و تا ئێستا هەموو ساڵێک خەڵکی ئێران لەم ڕۆژەدا جەژن دەگرن و یادی ئەو ڕۆژە پیرۆزە بەرز ڕادەگرن.\nخەڵک بە گوڵڕێژ کردنی شەقامەکان پێشوازییان لە ئیمام خومەینی دەکرد و شایی و خۆشی هەموو وڵاتی داگرتبوو و هەمووان بانگی «اللّه اکبر»یان دەگوتەوە.\n19ی ڕێبەندان گەورەترین ڕێپێوانی خەڵک لە هەموو وڵات بەڕێوە چوو و چەندین ملیۆن کەس پشتیوانی خۆیان لە ئیمام خومەینی ڕاگەیاند. جگە لە خەڵک ئەرتەشیش خۆی دایە پاڵی خەڵک و بوو بە پشتیوانی شۆڕش. بەم شێوە ڕژیمی بێ پشتیوانی پالەوی تێک شکا و شۆڕشی ئیسلامی لە 22ی ڕێبەندان سەرکەوت و وەکوو خەڵکیترین شۆڕشی جیهان تۆمار کرا.\nماه جاری 16871\nسال جاری 526986\nاز ابتدا 3487240


ئەحمەد ئەبولغیت Archives - تۆڕی میدیایی خەڵک\nتۆڕی میدیایی خەڵک / ئەحمەد ئەبولغیت\nخەڵک- وەزارەتى خوێندنى باڵا و توێژینەوەى زانستى حکومەتی هەرێم رایگەیاند "زەمالەی خوێندنی ماستەر و دکتۆرای بۆ هاووڵاتیانی هەرێـم لە وڵاتی هیندستان بۆ ساڵی داهاتووی خوێندن دابینکردووە". ئەمڕۆ پێنجشەممە، وەزارەتى خوێندنى باڵا و توێژینەوەى زانستى حکومەتی هەرێمی کوردستان لە راگەیەنراوێکدا بڵاویکردەوە، "زەمالەى خوێندنى ماستەر و دکتۆرا لە وڵاتى هیندستان لە چوارچێوەى پرۆگرامى ئەنجومەنى هیندى بۆ پەیوەندییە کلتورییەکان بۆ مامۆستا و فەرمانبەر و هاووڵاتیانى هەرێمى کوردستان لە بوارە جیاجیاکاندا بۆ ساڵى خوێندنى (2022 - 2023) ڕادەگەیەنێت". ئاامژەشی بەوەکرد "لەو بارەیەوە هەر کەسێک مەرجەکانی تێدا بەرجەستە بێت و ئارەزووی خوێندنی هەیە لە زانکۆکانی وڵاتی هیندستان، بە لەبەر چاوگرتنی ئەم تێبینییانەی خوارەوە، داواکاری لە ڕێگەی ئەم لینکانە پێشکەش بە سەرچاوەی زەمالەکە بکەن.\nتاگ: ئەحمەد ئەبولغیت


ئه‌نجامى كۆبونه‌وه‌ى مه‌كته‌بى سياسى يه‌كێتى ڕاگه‌يه‌نرا\n555 جار بینراوە 30/1/2019 01:56 PM\nكۆبوونه‌وه‌ی مه‌كته‌بی سیاسی یه‌كێتی نیشتمانی كوردستان له سلێمانی كۆتایی هات و لە راگەیەندراوێکدا یەکێتی فەراهەمکردنی کەشێکی دۆستانە و ئارام بە پێوستی دەزانێت بۆ درێژەدان بە گفتوگۆی نێوان لایەنە سیاسییەکان.\nپێشنیوه‌ڕۆی ئه‌مڕۆ چوارشه‌ممه 30 كانونی دووه‌می 2019، مه‌كتبی سیاسیی یه‌كێتی نیشتمانی كوردستان كۆبونه‌وه‌یه‌كی سازكرد و دوای كۆتایی هاتنی كۆبونه‌وه‌كه‌ش مه‌كته‌بی سیاسی یه‌كێتی له راگه‌یه‌ندراوێكدا ده‌ڵێت: بۆ به‌رده‌وامبونی گفتوگۆی نێوان لایه‌نه سیاسییه‌كان بۆ پێكهێنانی كابینه‌ی نوێی حكومه‌تی هه‌رێم و چاره‌سه‌كردنی كێشه‌كان له هه‌رێم كه‌ركوك و به‌غدا، پێویسته كه‌شێكی دۆستانه و ئارام فه‌راهه‌م بكرێت.\nكۆبونه‌وه‌كه‌ی مه‌كته‌بی سیاسیی یه‌كێتی هاوكات بوو له‌گه‌ڵ یادی 40 ساڵه‌ی شه‌هید ئارام و یادی 4 ساڵه‌ی شه‌هیدبوونی لیوا شێركۆ فاتیح شوانی و لیوا حسێن مه‌نسور و هاوڕێكانی له شه‌ڕی داعش و تیایدا به‌پێویست زانراوه میدیاكانی سه‌ربه حزب و میدیای سێبه‌ری لایه‌نه سیاسییه‌كان خۆیان له بڵاوكردنه‌وه‌ی پڕوپاگه‌نده و ناوزڕاندنی سه‌ركرده و كادره‌كان و لێدوانی نابه‌رپرسیارانه به‌دووربگرن.\nده‌قی راگه‌یه‌ندراوه‌كه‌ی مه‌كته‌بی سیاسی یه‌كێتی:


FRI, 1 JUL 2022 17:46 Erbil, GMT +3\nSAT, 21 MAY 2022 21:55 | KDP.info\nپرسە و سەرەخۆشیی خۆم ئاراستەی خانەوادە بەڕێزەكەتان و كەسوكار و ئاشنایانتان دەكەم و خۆم بە هاوبەشی خەمتان دەزانم.\nلە خودای مەزن داواكارم ڕۆحی خوالێخۆشبوو كاك وشیار كاكە زیاد بە بەهەشتی بەرین شاد بكات و سەبر و ئارامی بە خانەوادە و كەسوكارتان ببەخشێت.\n٢١ـی ئایاری ۲۰۲۲